text:
Uwahoze ari Musenyeri mukuru wa Diocese y’Abangilikani ya Cyangugu, Geoffrey Rwubusisi, yasabye abayobozi ba Uganda gushakira abanzi babo ahandi hatari muri kiliziya.
Musenyeri (Emeritus) Rwubusisi akaba avuga ko bazi agaciro ka leta kandi na bo bafite uruhare runini bagomba kugira mu cyerekezo cya politiki y’igihugu. Ngo abayobozi mu bijyanye n’iyobokamana bakaba atari bo bagomba kwicara bakanuma babona igihugu kigana ahabi.
Musenyeri Rwubusisi wari wasuye Diocese ya Kigezi akaba yasubizaga perezida wa Uganda, Yoweri Museveni uherutse kwikoma abanyamadini abasaba kutivanga mu bibazo bya politiki by’igihugu.
Musenyeri Rwubusisi akaba yibukije perezida Museveni ko nta musenyeri wifuza kuba perezida, ariko bababara iyo babona ibintu bigenda mu nzira mbi bigatuma bagira icyo bavuga nk’uko iyi nkuru dukesha Chimpreports ivuga.
Mu butumwa busoza umwaka perezida Museveni yatanze, nibwo yibasiye abayobozi b’amatorero batanze ibitekerezo ku ivugururwa ry’itegeko nshinga, agereranya bamwe muri bo na Caiaphas wo muri Bibiliya. Joseph Caiaphas akaba ari umupadiri w’umuyahudi uvugwaho kuba ari we wateguye umugambi wo kwica Yesu.
Rwubusisi ariko we yashatse guhumuriza perezida Museveni agira ati: “Ntabwo dushaka imyanya yanyu. Perezida ntakeneye kubaho mu bwoba. Akeneye kumenya ko itorero rifite uruhare rwo kugaragaza icyerekezo cy’igihugu.”
Kuri iki Cyumweru nibwo Musenyeri Rwubusisi yabwirije mu nama izwi nka Kigezi Diocese Brethren Conference. Iyi conference yatangiye kuwa Gatanu ikaba yarahawe insanganyamatsiko mu Cyongereza igira iti: “Do not conform to the standards of this world”. Umurongo wo mu Baroma 12:2 aho Paulo yasabaga abakirisitu kwitandukanya n’iby’isi.
Musenyeri Rwubusisi yaboneyeho no kunenga ibyabereye mu nteko ishinga amategeko ya Uganda ubwo havukaga intambara iturutse kuri iki kibazo cy’ivugurura ry’itegeko nshinga.
Ati: “Ntidushobora gutekereza kureba abadepite bacu bize barwana nk’abanyamusozi mu nteko. Ibi bigaragaza neza ukuntu sekibi ari we uggenzura imiryango yacu n’igihugu.”
Musenyeri Rwubusisi akaba yaravuze ko ibibazo by’ubugizi bwa nabi muri sosiyete bikomoka ku kwikunda kw’abantu bamwe.
Muri iyo nama, Musenyeri mukuru wa Diocese ya Kigezi, George Bagamuhunda yasobanuye ko iyi nama yari igamije gutegurira abakirisitu no kubayobora mu nzira nziza muri uyu mwaka mushya.
Ati: “Turifuza kugira abakirisitu bayoborwa n’imbaraga z’Imana buri mwaka. Kubw’ibyo twizeye ko abagize uruhare muri iyi nama bazabaho nk’uko byitezwe mu nsanganyamatsiko y’uyu mwaka ibashishikariza kwitandukanya n’iby’isi”.
Dennis Ns./Bwiza.com
Nyuma y’inkuru nyinshi zacicikanye ku bijyanye n’itabwa muri yombi ry’Abanyarwanda rikorwa n’abashinzwe iperereza muri Uganda(CMI) babashinja kuba abatasi b’u Rwanda, hari abantu bakomeye muri iki gihugu batahwemye kuvugwa cyane muri iki kibazo kugeza magingo aya.
Muri aba bayobozi harimo umuyobozi w’urwego rushinzwe iperereza rya gisirikare(CMI),Brig. Gen.Abel Kandiho. Uyu mugabo yagiye avugwa kenshi mu bitangazamakuru by’umwihariko Virunga Post, yavugaga ko akorana bya hafi n’abarwanashyaka ba Rwanda National Congress(RNC), ishyaka rirwanya leta y’u Rwanda, mu bikorwa bijyanye no kwinjiza mu gisirikare abasore b’impunzi z’Abanyarwanda baba mu nkambi zo muri Uganda nka Nakivale babajyana muri Repubulika Iharanira Demokarasi ya Congo.
Iki kinyamakuru giherutse gutangaza ko CMI ita muri yombi buri munyarwanda wese RNC ibona nk’imbogamizi ku migambi yayo muri iki gihuhu, ibikorwa ifatanya n’umuhuzabikorwa w’iri shyaka, Rugema Kayumba na Kaporali Abdul Kalim Mulindwa bivugwa ko ari umukozi wa CMI ufite nomero RA 189654.
Undi uvugwa ni Minisitiri w’Umutekano wa Uganda (Rtd) Lt.Gen. Henry Tumukunde washyizwe mu majwi n’ikinyamakuru The Standard cyo mu guhugu cya Kenya ku kibazo cy’Abanyarwanda bashakaga kugeza ubusabe bwabo mu nteko ishinga amategeko ya Uganda bishinganisha. Iyi ni ingingo iki kinyamakuru cyavuze ko ihabanye n’imikorere y’inteko ishinga amategeko.
Ni nyuma yaho ikinyamakuru Chimpreports gitangaje ko Minisitiri Henry Tumukunde ari inshuti ikomeye ya Gen.Kayumba Nyamwasa ndetse ko ajya anamusura mu gihugu cya Afurika y’Epfo.
Uwa gatatu ni umugore witwa Sarah Kagingo wigeze gukora mu biro bya Perezida Museveni. Uyu mugore niwe nyir’ikinyamakuru Softpower.com, nk’uko ikinyamakuru Virunga Post kibitangaza, ngo kikaba ari ikinyamakuru gitangaza “ibinyoma gusa gusa” kigamije guha urubuga ishyaka RNC.
Inkuru y’iki kinyamakuru ivuga ko Sarah Kagingo akorana bya hafi na murumuna wa Perezida Museveni,Gen. Caleb Akandwanaho uzwi ku izina rya Salem Saleh.
N’ubwo ikibazo cy’itabwa muri yombi ry’Abanyarwanda muri Uganda cyahagurukije Leta y’u Rwanda igasaba ibisobanuro ku kibazo cy’Abanyarwanda bakomeje gutabwa muri yombi, Uganda yasubije ko abatawe muri yombi ari abafite aho bahuriye n’ibikorwa by’iterabwoba muri iki gihugu.
Bwiza.com
Ishyirahamwe ry’igihugu ry’umukino wa basketball (NBA)muri Leta Zunze Ubumwe za Amerika ryagiye rigaragaramo abakinnyi b’ibihangange uko imyaka igenda ihita, barimo Magic Johnson na Larry Bird mu myaka ya za 80, na ba Micheal Jordan mu myaka ya za 90. Nyamara ariko, mu ntangiriro z’ikinyejana cya 21 Jordan yaje gusa nk’uvuye muri uyu mukino aza kugaruka nyuma ya season 2 ariko aza iri shyirahamwe rikeneye amaraso mashya.
Ni muri urwo rwego twifuje kubagezaho abakinnyi 10 beza bigaragaje mu myaka y’2000, aho aba bakinnyi wasangaga ari bo bagize uruhare mu kwegukana shampiyona ndetse bakaniharira ibihembo by’abakinnyi beza kuva mu 2000.
Kobe Bryant
Uyu mukinnyi wamamaye mu ikipe ya Los Angeles Lakers niwe uza ku mwanya wa mbere mu bakinnyi bitwaye neza kurusha abandi mu myaka ya 2000.
Uyu mukinnyi wigaragaje nk’umusitari uri kuzamuka mu mpera y’imyaka ya za 90, agatangira kwamamara muri za 2000, ni umwe mu bakinnyi bamenyekanye cyane mu mateka ya NBA wabashije kwegukana ibikombe 5 ari kumwe na LA Lakers harimo bitatu byikurikiranyije mu 200-2002.
Uyu kandi yabaye umukinnyi wa mbere muri NBA, aza kwegukana imidari ya zahabu 2 mu mikino olimpike, ndetse akaba yaritabiriye imikino ya All Star inshuro 17 kuva mu 2000 kugeza mu 2016.
Yaje gusezera nyuma ya saison ya 2015-2016, akaba azwiho kuba mu gihe cye yamaze mu kibuga yarambaye umwambaro wa LA Lakers wonyine ndetse akaba yaratsinze amanota 81wenyine mu mukino wa NBA mu 2006.
Tim Duncan
Tim Duncan bari barahimbye akazina ka “The Big Fundamental” yari azwiho gutanga umusaruro bucece, akaba yaregukanye ibikombe 5 bya NBA birimo 4 yatwaye nyuma y’2000, akaba yarabaye umukinnyi urusha abandi agaciro (MVP)inshuro 2, ndetse agera kuri finale ya MVP inshuro 3. Kuva afite imyaka 19 kugeza asezeye yakiniye ikipe ya San Antonio Spurs yari yamuguze mu 1997 mbere yo gusezera nyuma ya saison ya 2015-2016.
LeBron James
Uyu yinjiye muri NBA mu 2003 yinjijwe na Cleveland Cavaliers akimara kurangiza ayisumbuye. Kuva ubwo, uyu mukinnyi ufite uburebure bwa metero 2 n’imisago yatangiye kwigaragaza muri NBA ndetse yegukana ibihembo byinshi birimo icyo bita Rookie of the year, yegukana MVP 4 harimo 3 yageze kuri final, ndetse yegukana ibikombe 3 bya shampiyona ya NBA n’ibindi birimo imidari 2 ya zahabu yakuye mu mikino olimpike.
Nyuma ya saison 7 muri Cleveland, LeBron yagiye muri Miami Heat ayifasha kwegukana shampiyona 2 mu myaka 4. Yaje kugaruka muri Cleveland mu 2014 maze mu 2016 ajyana n’iyi kipe muri shampiyona ya mbere y’ababigize umwuga yateguwe n’umujyi kuva mu myaka 52 yari ishize. Ku myaka ye 33, uyu mukinnyi aracyabica bigacika mu ikipe ya Cleveland.
Shaquille O’Neal
Uyu mukinnyi uzwi ku kazina ka Shaq mu myaka ya 2000 yari yarubatse izina nk’umukinnyi w’ibigango mu makipe nka Orlando Magic na Los Angeles Lakers. Yakomeje kwitwara neza ku rwego rwo hejuru yegukana shampiyona 3 zikurikiranye mu 2000 kugeza mu 2002. Umwaka w’I 2000 ngo ni umwaka wahiriye cyane uyu mukinnyi kuko ari wo yegukanyemo igihembo cya MVP, ndetse atwara igihembo cya MVP muri All Star Game, ndetse ni nawo mwaka yegukanyemo igikombe cya mbere cya shampiyona ya NBA.
Yaje kwegukana shampiyona ya 4 ari kumwe na Miami Heat mu 2006, aza gusezera ari umukinnyi wa Boston Celtics nyuma ya saison ya 2010-2011. Shaquille O’Neal kandi mu 2016 yaje gushyirwa mu rwibutso rw’abakoze amateka muri basketball ruzwi nka Basketball Hall of Fame.
Kevin Garnett
Kevin Garnett uzwi na none nka KG na “The Big Ticket”, Yinjiye muri NBA yinjiriye mu ikipe ya Minnesota Timberwolves mu 1995 agisohoka mu mashuri yisumbuye. Yakinnye saison 21 muri NBA ari kumwe na Timberwolves, Boston Celtics, na Brooklyn Nets mbere yo gusezera mu 2016. Mu bihembo yegukanye harimo icya MVP, yitabiriye All Star inshuro 15, atwara umudari wa zahabu mu mikino olimpike ndetse yegukana shampiyona ya NBA mu 2008 ari kumwe na Celtics.
Dwyane Wade
Dwyane yateguwe na Miami Heat mu 2003 akina saison zigera kuri 13 zitazibagirana ari kumwe n’iyi kipe mbere yo kujya muri Chicago Bulls mu 2016. Yegukanye shampiyona 3 ari kumwe na Heat, agera kuri final y’amarushanwa ya MVP mu 2006. Uyu akaba yari afite ubuhanga mu kibuga bwatumye yigarurira imitima y’abatari bakeya uko imyaka yahitaga.
Dirk Nowitzki
Ni umukinnyi umaze igihe cye cyose mu kibuga akinira ikipe ya dallas mavericks yamucuze ikamukuramo umukinnyi w’igihangane muri NBA. Uyu musore wavukiye mu Budage ni umwe mu ba shooter beza b’ibihe byose muri NBA. Yegukanye shampiyona imwe ya NBA ndetse agera kuri final ya MVP mu 2011, ahabwa igihembo cya MVP mu 2007 ndetse atoranywa inshuro 13 kwitabira All Star Games.
Kevin Durant
Durant ni umwe mu bakinnyi beza mu gutsinda NBA yagize mu kinyejana cya 21 ndetse akaba yaregukanye igihembo cy’uwatsinze amanota menshi inshuro 4, yegukana igihembo cya Rookie of the year, ndetse n’imidari 2 ya zahabu mu mikino olimpike ahagarariye Leta Zunze Ubumwe za Amerika. Nyuma yo kumara saison 9 mu makipe ya Seattle Supersonics na Oklahoma City Thunder, Durant yasinyiye Golden State Warriors mu 2016 ashaka igikombe cya mbere cya shampiyona.
Allen Iverson
Uyu ni umwe mu bakinnyi beza mu mateka ya basketball. Nubwo Iverson nta burebure bukabije yari afite, yakinishaga ingufu zidasanzwe ndetse arangwa no kudatinya bituma yigarurira imitima y’abafana benshi mu myaka 14 yamaze muri NBA.
Uyu yegukanye igihembo cya MVP muri saison ya 2000-2001. Yakiniye amakipe 4 yo muri NBA, ariko yamenyekanye cyane afasha ikipe ya Philadelphia 76er’s. nawe yinjijwe muri Basketball Hall of Fame mu 2016.
Steve Nash
Ku mwanya wa 10 ku rutonde rw’abakinnyi bitwaye neza kurusha abandi mu myaka ya 2000 haza umukinnyi Steve Nash wari uzwiho ubuhanga mu gupasa umupira, aho ngo yatanze pass zavagamo ibitego 10,335 mu myaka 19 yamaze muri NBA.
Uyu mugabo wavukiye muri Canada yanatsindiye igihembo cya MVP mu 2005 na 2006 ari umukinnyi wa Phoenix Suns, ndetse yagaragaye inshuro 8 muri All Star Games.
Src:Wonderslist
Dennis Ns./Bwiza.com
Umugore witwa Lizzie Dunn w’ahitwa Staten Island muri Leta Zunze Ubumwe za Amerika aherutse kubwira igipolisi ko umugore w’umwirabura w’umusabirizi yamumennye acid mu maso nyuma yo kubura ikintu amuha. Iperereza ariko ryaje gusanga abeshya ari we wiyangije isura ku mpamvu zitamenyekanye.
Lizzie akaba yaravuze ko ari umugore wirabura uri mu myaka 40 wamusutse acid mu maso kubera ko atari afite ikintu cyo kumuha.
Lizzie avugana na Daily News yagize ati: “Sinarinzi uwo muntu.Ubwo yansabye amafaranga, ndamubwira oya kandi musaba imbabazi.”
Ubwo ngo nibwo uwo mugore yagize uburakari afata Lizzie ku rutugu, arangije amusukaho acid mu maso arangije ariruka nk’uko Lizzie w’imyaka 52 yabwiye igipolisi.
Nyuma y’icyo gitero cy’igihimbano, Lizzie yirukanyiye mu iduka riri hafi aho abwira nyiraryo guhamagara 911 (numero ya polisi).
Nyiri iri duka, Andrew Kenwood akaba avuga ko uwo mugore yaje akomanga ku muryango yenda kwitura hasi ariko isura ye yahindanye ari ibintu biteye ubwoba asa nk’aho isura irimo kuyenga.
Abaganga bahise bajyana uyu mugore ku Bitaro bya Kaminuza ya Staten Island aho yavuwe ubushye bwo ku rwego rwa gatatu mu isura, ku ijosi no ku kaboko k’ibumoso.
Nyuma y’iperereza ry’igipolisi, byaje kugaragara ko ibyo uyu mugore avuga ari ukubeshya ahubwo ibikomere by’ubushye afite ari we wabyiteye, ndetse yemerera igipolisi ko yabeshyaga.
Igipolisi cya New York nyuma kikaba cyaragize kiti: “Igitero cya acid kivugwa mu bice bya Woodrow ejo hahise byagaragaye ko kitigeze kiba,”.
Cyongeyeho ko ibikomere uyu mugore afite ari we wabyiteye na muntu wabigize uruhare kubw’ibyo abaturage bakaba badakwiye kugira impungenge.
Abashinzwe iperereza bakaba barasanze Lizzie Dunn yarakoresheje icupa rya acid yikoreye yitwika. Uyu akaba yaranasanganywe izindi nkovu z’ibikomere yagiye yitera mbere ku mubiri we nk’uko igipolisi kivuga.
Ntihatangajwe impamvu zamuteye kwikorera ibi bintu, ndetse igipolisi ticyatangaje niba uyu mugore ari bushyikirizwe urukiko agashinjwa icyaha cyo guha polisi amakuru y’ikinyoma nk’uko iyi nkuru isoza ivuga.
Dennis Ns./Bwiza.com
Umuhanzikazi umaze kumvikana cyane mu matwi y’abanyarwanda bitewe n’ijwi rye ndetse n’ukuntu akunze kwitwara kurubyiniro Marina yatangaje ko ntakintu kibi cyangwa kiza atakora kugirango yamamare (akamenyekana).
Ni mu kiganiro na Sunday night cyatambutse kuri iki cyumweru tariki 14 Mutarama 2018 agatangaza ko yakora igikorwa icyo aricyo cyose kibi cg kiza ariko akamenyekana, ibintu atanatinya kugenda yerekana kutubyiniro dutandukanye aho agenda akorera ibitaramo bitewe n’imyambarire ye ndetse n’imibyinire benshi bemezako yaba akoresha umubiri we kugirango yamamare vuba cyane ko ntagihe gishize yinjiye mu ruhando rwa muzika nyarwanda.
Ibi abitangaje kandi nyuma yibyagiye bimuvugwaho kumbuga nkoranyambaga gusa icyabaye imbarutso n’ijwi riri kuri youtube ryumvikana mo ijwi rye ririmba ubusambayi gusa ibi Marina akaba yarabyamaganiye kure avuga ko iryo jwi atari irye.
Marina kuri ubu ufite umujyanama uzwi nka BadRama ni umwe mubahanzikazi bari kwitwara neza muri iyi minsi mu ndirimbo zitandukanye amaze gushyira hanze nka Byarara bibaye,Impano,Marina ndetse na Descion aheruka gushyira hanze zigakundwa nabatari bake bitewe n’ijwi rye benshi bahamya ko riryoheye amatwi.
Kanda hano ujye ubona amakuru yihuse kandi kugihe kuri Facebook no kuri twitter
Urukiko rwa gisirikare mu burasirazuba bwa Congo rwakatiye igihano cy’urupfu umuyobozi w’inyeshyamba mu gihe abo bareganwaga bakatiwe hagati y’imyaka 3 na 15 y’igifungo.
Uyu witwa Guylain Mumbere Kitambala, wari umuyobozi wa Mai-Mai yashinjijwe gutunga intwaro mu buryo bunyuranyije n’amategeko no kugira uruhare mu bikorwa byo guhungabanya umutekano w’igihugu, akatirwa igihano cy’urupfu.
Iki gihano akaba yaragihawe kuri uyu wa Gatandatu, itariki 13 Mutarama, n’Urukiko rwa Gisirikare rwo muri Beni, ho mu Ntara ya Kivu y’Amajyaruguru.
Africanews dukesha iyi nkuru ikaba ivuga ko abandi bantu 16 bareganwaga bakatiwe igifungo kiri hagati y’imyaka 3 na 15.
Iyi nkuru irakomeza ivuga ko muri Repubulika iharanira Demokarasi ya Congo igihano cy’urupfu kitarashyirwa mu bikorwa kuva mu 2002, ahubwo ugikatiwe ugasanga afungwa ubuzima bwe bwose kubera ikitwa moratorium mu ndimi z’amategeko.
Umutwe wa mai- Mai washinzwe hagendewe ku bwoko havugwa ko abawugize bagamije kwirinda. Uburasirazuba bwa Congo by’umwihariko intara za Kivu zombie zikaba zarakunze kurangwamo ubugizi bwa nabi n’ubwicanyi bikorwa n’imitwe yitwaje ibirwanisho ihakorera kuva mu myaka isaga 20 ishize.
Dennis Ns./Bwiza.com
Mu gihe ufite igitekerezo cyo kuza gutera abariro hari bimwe mubiribwa uba usabwa kugendera kure kuko biri mubyatuma igikorwa kitagenda neza uko bikwiye kandi bizwi neza ko imibonanano ikozwe neza ari imwe mu nkingi ikomeye yo gukomeza urugo Iyo itagenze neza rero usanga akenshi hari ibibazo byuririra kuriyo ngingo.[xyz-ihs snippet=”google-pub”]
Dore ibyo usabwa kwirinda niba wifuza ko igikorwa cyo gutera akabariro cyabagendekera neza mukaryoherwa kandi mukanyurwa uzirinde gukora amakosa yo kurya ibi bintu bikurikira mbere yo kwiha akabyizi:[xyz-ihs snippet=”google-pub”]
Ibishyimbo
Ibishyimbo ni byo biza ku isonga mu bibangamira igikorwa cy’imibonano mpuzabistina cyane cyane iyo abantu babiriye ako kanya bagahita binjira muri icyo gikorwa kuko ibishyimbo biri mu biribwa birushya igifu mu igogorwa ryabyo,niyo mpamvu iyo umuntu akoresheje imbaraga amaze kurya ibishyimbo aba yangiza igifu,ndetse ashobora no kumva abababara mu nda maze bigatuma igikorwa kigenda nabi.[xyz-ihs snippet=”google-pub”]
Shokora(Chocolate)
Shokora na yo iza mu bintu bibangamira iki gikorwa cyane cyane zimwe ziba zijimye kuko ziba zigizwe na 70 ku ijana bya cocoa ituma umubiri usa nucitse intege umuntu akumva akeneye kuruhuka nta ntege afite,kuburyo iyo ahise akora imibonano mpuzabitsina aranananirwa cyane kandi uwo munaniro ukamutindamo.
Tonic(Fanta)
Iyi soda na yo si nziza kuyinywa mbere y’iki gikorwa kuko inganda nyinshi ziyikora zishyira quinine kandi ituma umuntu adakora imibonano mpuzabistsina neza cyangwa ngo yumve imushimishije.
Ifiriti
Ifiriti na yo ni mbi kuyirya mbere yo gukora imibonano mpuzabitsina, kuko iyo umuntu amaze kuyirya ako kanya umubiri we uba nta kibazo ufite ndetse aba afite imbaraga,ariko mu isaha imwe gusa umubiri uhita ucika intege,akabura imbaraga na nkeya mu mubiri niyo mpammvu nayo ibujijwe kuko ushobora kurangiza iki gikorwa nta ntege na nkeya usigaranye ukaba wanamera nk’umurwayi kuko nta mbaraga.[xyz-ihs snippet=”google-pub”]
Urubuga foodsgn, dukesha iyi nkuru rusobanura ko ibi biribwa tuvuze haruguru bibujijwe kubifata mbere y’uko ukora imibonano mpuzabitsina.
Kanda hano ujye ubona amakuru yihuse kandi kugihe kuri Facebook no kuri twitter
Umufasha wa perezida wa Uganda, Janet Museveni aremeza ko raporo mpuzamahanga zivuga ku bagore bari mu Nteko Ishinga Amategeko y’u Rwanda atari yo kuko we afite imibare ye.
Mu kiganiro yagiranye n’Ikinyamakuru Forbes mu Ukuboza umwaka ushize, Janet Museveni, yabaye nk’uhatwa ibibazo ku kiri gukorwa mu kuzamura uruhare rw’umugore muri sosiyete y’abagande, aho uwamubazaga yamuhaye urugero rw’u Rwanda, maze mu gusubiza akagaragaza ko atishimiye icyo kigereranyo.
Janet Museveni yagize ati: “Yego, dufite purusantaje nini y’abagore muri politiki. Byibuze 33% by’abagize inteko ishinga amategeko ni abagore, naho muri cabinet (muri za minisiteri) ni 35%.”
Yongeyeho ko ariko akurikije ubunini bw’ibihugu, U Rwanda na Uganda, atekereza ko ari bo bafite umubare munini w’abagore b’abayobozi kuri ubu unagereranyije n’abaturage ba Uganda nabo bakomeje kwiyongera.
Yakomeje agira ati: “Ibihugu bito nk’u Rwanda bifite umubare munini mu nteko ishinga amategeko, ariko kubera ko abaturage babo ari bakeya, umubare ntabwo ari munini nko muri Uganda.”
Muri rusange nk’uko bitangazwa na KTPress, Janet Museveni, icyo yavugaga ni uko imibare mpuzamahanga ishyira ibihugu ku rutonde rw’uko birushanwa atari yo. Akaba avuga ko mu badepite 447 Uganda ifite abagore ari 135.
Imibare yo mu 2016 yagaragazaga ko Uganda ifite abaturage miliyoni 42, u Rwanda rufite miliyoni 11,7.
Ariko, inteko ishinga amategeko y’u Rwanda ifite imyanya 80 abagore ni 52.
Raporo ya World Economic Forum ya 2017 igaragaza ubusumbane bw’igitsina mu myanya y’ubuyobozi ku isi ikaba yarashyize u Rwanda ku mwanya wa mbere ku isi, igaragaza ko abagore ari 64% mu myanya y’ubuyobozi.
Urebye imibare, inteko ishinga amategeko igizwe n’abadepite 447 abagore ari 33% ntiwayigereranya n’ifite abadepite 80 abagore ari 52.
Dennis Ns./Bwiza.com
Nyuma y’aho umukomisiyoneri wa mbere atangarije ko umuhanzi Diamond Platnumz yaguze inzu nshya yamutwaye akayabo ka miliyari, habonetse undi uvuguruza ibi avuga ko iyi nzu Atari iya Diamond ahubwo ayikodesha.
Mu minsi ishize nibwo twabagejejeho inkuru yavugaga ko umuhanzi Diamond Platnumz akomeje gutangarirwa kubera uko akomejeho kwigwizaho imitungo yiganjemo amazu byavugwaga ko iturutse mu maboko ye, aho hari umukomisiyoneri witwa Dalali watangazaga ko uyu muahnzi afite amazu 29 amaze kugura harimo iyamuhenze cyane yamutwaye miliyari y’Amashilingi.
Mu nzu nyinshi amaze kugura, iyi ni yo yahenze cyane umuhanzi Diamond Platnumz
Amakuru agezweho kuri ubu dukesha Udakuspecially aravuga ko habonetse undi mukomisiyoneri w’amazu uvuguruza ibi uvuga ko Diamond atigeze agura iyi nzu ahubwo yishyuye kugirango abe umuntu wa mbere uyikodesheje.
Uyu mukomisiyoneri akaba yemeza ko iyi nzu yari imaze iminsi yarabuze umupangayi kubera ko yakodeshwaga miliyoni 3 z’amashilingi ku kwezi.
Televiziyo AyoTv ikorera kuri Youtube ikomeje gukurikirana iyi nkuru ikaba ivuga ko itegereje kumva icyo nyir’ubwite, Diamond, azatangaza kuri aya makuru avuguruzanya.
Umva ibyo uyu mukomisiyoneri atangaza hano
Dennis Ns./Bwiza.com
Gen. Léon Kasonga, umuvugizi w’igisirikare cya Congo (FARDC) aremeza ko ibikorwa byatangijwe n’igisirikare cya leta bigamije guhiga abarwanyi ba ADF n’indi mitwe yitwaje ibirwanisho muri Beni na Lubero bari kubikora bonyine nta bufasha bw’igisirikare cya Uganda.
“Ndabamenyesha ko dukora ibikorwa mu buryo bwubahiriza ubusugire bw’igihugu, iwacu muri Congo, twenyine nka FARDC kubera ko ari zonshingano zacu.”, ibi akaba ari ibyatangajwe na Gen. Kasonga.
Ku rugamba nk’uko umunyamakuru wa Radio Okapi dukesha iyi nkuru yabibonye, ngo hari abasirikare bafite ibikoresho bihagije kandi bageze vuba muri Beni boherejwe kurandura burundu umutwe wa ADF.
Ku ruhande rwe, Gen. Marcel Mbangu, uyoboye ibi bikorwa bya gisirikare, yatangije kubara basubira inyuma (Compte à rebours).
Uyu muyobozi w’ingabo yavuze ko atanze iminsi, ibyumweru cyangwa amezi hagatangira kubarurwa ibyagezweho mu bikorwa bya gisirikare biherutse gutangizwa .
Kuri ubu bikaba bivugwa ko izi ngabo za Congo zikomeje ibitero byazo ku barwanyi ba ADF.
Mu mpera z’umwaka ushize nibwo igisirikare cya Uganda n’icya Congo byari byemeranyije gufatanya mu kurwanya no kurandura burundu inyeshyamba za ADF mu burasirazuba bwa Congo.
Ni nyuma y’igitero izi nyeshyamba bivugwa ko zirwanya ubutegetsi bwa Uganda zari zagabye ku ngabo za Monusco zigahitana abasirkare ba Tanzania basaga 10, ariko Uganda ikavuga ko yari ifite amakuru ko iki gitero cyari ukujijisha izi nyeshyamba zishaka kugaba ibitero ku butaka bwa Uganda.
Nyuma y’iminsi ikeya igisirikare cya Uganda gitangije ibitero by’indege ku nkambi za ADF, Umuryango w’Abibumbye wahise witambika iki gikorwa usaba Uganda gusubira inyuma kubera ko wari ufite impungenge z’uko abaturage baturiye izi nkambi za ADF bashoboraga kubigenderamo.
Dennis Ns./Bwiza.com
Mu cyumba cy’Inama cy’Akarere ka Karongi kuri uyu wa mbere, itariki 28 Ugushyingo 2016, habereye ibiganiro kuri Gahunda ya Ndi Umunyarwanda.
Umushyitsi Mukuru ni Bwana JABO Paul, Umunyamabanga Nshingwabikorwa w’Intara y’ Iburengerazuba. Ari kumwe n’abayobozi b’Akarere bungirije: Madamu BAGWIRE Esperance Ushinzwe Ubukungu na Madamu MUKASHEMA Drocelle Ushinzwe Imibereho myiza y’Abaturage.
Inama yitabiriwe n’abagize Inama Njyanama y’Akarere, Abagize Komite Nyobozi y’Inama y’Igihugu y’Abagore n’iy’urubyiruko ndetse n’abahagarariye Komite y’Abafite ubumuga, Abanyamabanga Nshingwabikorwa b’Imirenge, Abakozi ku Karere bose n’ Abayobozi b’Ibigo by’amashuri ababanza n’ayisumbuye.
Mu kiganiro cyatanzwe na Bwana Jean Damascene NDAGIJIMANA, yagaragaje ubushakashatsi bwakozwe ku bipimo by’Ubwiyunge ( Rwanda Reconciliation Barometer) yibanda cyane k’ uko Akarere ka Karongi gahagaze.
Nyuma ya Film Mbarankuru yerekanwe ku mateka y’amacakubiri yaranze leta mu gihe cya jenoside yakorewe Abatutsi, Jabo Paul yatanze ikiganiro kuri Ndi Umunyarwanda, aho yongeye kwibutsa amavu n’amavuko ya Gahunda ya Ndi Umunyarwanda nk’ighango n’icyomoro ku muryango Nyarwanda.
Abitabiriye ibiganiro nabo batanze ibitekerezo ku byo bishimira byagezweho mu bumwe n’Ubwiyunge, inzitizi zikibubangamira ndetse n’ingamba zo kuzisohokamo.
Abari aho bahurije ku mugambi wo gukomeza kubaka u Rwanda rubereye bibanda ku kubungabunga ibyagezweho.
Kanda hano ujye ubona amakuru yihuse kandi kugihe kuri Facebook no kuri twitter
@bwiza.com
Indege yo mu ikompanyi ya Charter aircraft mu gihugu cya Brazil yari itwaye abantu basaga 80 barimo abakinnyi b’umupira w’amaguru b’ikipe ya Chapecoense, abanyamakuru bagera kuri 21 ndetse n’abandi batandukanye barimo n’abayobozi bakuru b’ikipe, yakoreye impanuka ku butaka bw’igihugu cya Colombia ubwo yari ihagurutse i Bolivia yerekeza ku kibuga mpuzamahanga cya Medellin muri kiriya gihugu mu irushanwa.
Iyi kipe yari igiye gukina mu irushanwa rya Copa Americana muri kiriya gihugu cya Colombia, ntago byayihiriye kuko abantu bagera kuri 6 gusa nibo biri kuvugwa ko barokotse iyo mpanuka, barimo umukinnyi umwe Alan Ruschel wagombaga kurinda izamu nawe akaba ari mu bitaro.
Inzego z’umutekano muri kiriya gihugu zatangaje ko ibikorwa by’ubutabazi bitatinze gukorerwa ahabereye impanuka, gusa ngo ikaba yatewe n’ikirere kibi cyariho mu gicuku ubwo iyi ndege yahanukaga mu kirere.
Iyi ndege yari irimo abakinnyi 22, abanyamakuru 21 abayobozi b’ikipe n’abandi batandukanye barimo n’abakora mu ndege ku buryo bose hamwe bari 81.
Kanda hano ujye ubona amakuru yihuse kandi kugihe kuri Facebook no kuri twitter
Ambasade y’u Rwanda muri Leta Zunze Ubumwe za Amerika iratangaza ko iri gukurikiranira hafi ikibazo cy’ibura ry’Umunyarwanda Evariste Munyensanga bivugwa ko aheruka gucibwa iryera n’inshuti ubwo yakurwaga ku muhanda wa Cumberland kuwa Gatanu, itariki 18 Ugushyingo mu masaha ya kumi z’umugoroba.
Ibi ambasaderi w’u Rwanda muri Leta Zunze Ubumwe za Amerika, Mathilde Mukantabana, akaba yabitangaje nyuma yo kubona inkuru twari twasohoye kuri uyu wa Mbere itabariza uyu musore nyuma y’aho aya makuru yemerejwe n’umubyeyi wa Munyensanga.
USA: Umunyarwanda, Evariste Munyensanga ngo yaba yarashimuswe n’abantu batazwi
Mu butumwa bwe yanyujije kuri twitter, ambasaderi Mukantabana akaba yatangaje ko igipolisi cyo mu mujyi wa Portland uyu musore yari atuyemo kirimo kumushakisha kandi ko iki kibazo bari kugikurikiranira hafi.
Igiteye impungenge kuri iki kibazo nk’uko bitangazwa na WCSH, nuko uyu musore yari afite ikibazo cy’uburwayi cyamusabaga gufata imiti buri munsi.
Igipolisi cyo muri uyu mujyi wa Portland gikomeje gushakisha uyu musore kikaba gisaba umuntu wese wamuca iryera kugihamagara kuri numero (207) 874-8575.
Reka tubonereho gushimira ambasaderi w’u Rwanda muri Leta Zunze Ubumwe za Amerika wagaragaje ko ibibazo Abanyarwanda ahagarariye muri iki gihugu abimenya ndetse akabikurikiranira hafi, ndetse no kuba yemeye kugira icyo adutangariza.
Kanda hano ujye ubona amakuru yihuse kandi kugihe kuri Facebook no kuri twitter
Dennis Ns./Bwiza.com
Guverinoma y’u Rwanda iherutse gutangaza ko igiye gushyira ku karubanda abayobozi bo mu Bufaransa bagize uruhare muri Jenoside yakorewe Abatutsi mu 1994, akaba ari nyuma y’aho ubutabera bw’u Bufaransa busubukuye gukurikirana dosiye y’ihanurwa ry’indege ya Habyarimana. Gusa, itangazamakuru ryo mu Bufaransa nk’ikinyamakuru, Le Monde, risanga kuri iyi nshuro bishobora kugira ingaruka ku Bafaransa aho kuba ku Banyarwanda.
“Gucira urubanza u Bufaransa rwo kugira uruhare muri jenoside mu Rwanda biteye isoni ni no kugoreka amateka”, iyi ni tweet y’uwiyamamarizaga kuba umukuru w’igihugu mu Bufaransa, Alain Juppe yafashwe nka tweet mu zindi ariko nta mikino yari irimo, gusa uyu mugabo hari ibintu agomba kuzirikana bituma ahora atungwa urutoki mu bagize uruhare muri jenoside yakorewe Abatutsi mu Rwanda.
Mu 1994 jenoside iba, Alain Juppe yari minisitiri w’ububanyi n’amahanga muri guverinoma ya Francois Mitterand wayoboraga u Bufaransa, akaba yarakomeje kuvuga ko u Bufaransa ntaho buhuriye n’iyo jenoside yatwaye ubuzima bw’abantu basaga miliyoni mu minsi 100. U Bufaransa kandi ntibunatinya kuvuga ko ari cyo gihugu cy’amahanga cyonyine cyatabaye binyuze muri Operation Turquoise yatangijwe mu mpera za Kamena.
Iyi operation benshi bavuga ko usibye no kuba yaraje itinze, ahubwo yanafashije abari bamaze gukora jenoside, bari bamaze gutakaza igihugu, guhunga. Guhakana ibi nabyo bikaba bidakuraho ko ibyabaye bizahora bibakurikirana.
Ni muri urwo rwego abategetsi b’u Rwanda baherutse gutangaza ko bateganya kongera kwibutsa neza abari ku buyobozi mu Bufaransa mu 1994.
Ibaruwa yuzuye ubwuzu y’amashimwe
Alain Juppe ngo yibuka nta gushidikanya itariki ya 27 Mata 1994, ubwo yabaye minisitiri umwe rukumbi muri guverinoma z’i Burayi wemeye kwakira abahagarariye Guverinoma y’Abatabazi, bari barimo gukora muri ako kanya n’ubundi ubwicanyi mu Rwanda.
Umwe muri abo bashyitsi bakiriwe uwo munsi yari umwe mu bashinze Radio Milles Collines izwiho kuba yarashishikarije Abahutu gutsemba Abatutsi icyo gihe bitwaga Inyenzi.
Alain Juppe siwe wenyine wiyambitse icyasha icyo gihe kuko na perezida Francois Mitterand bidateye kabiri hagati mu kwa gatanu (Gicurasi) yakiriye ibaruwa yuzuye amashimwe ya Theodore Sindikubwabo yo kumushimira kubyo yari yakomeje kubafasha kugeza icyo gihe.
Mbere y’aho gato, kuwa 09 Gicurasi 1994, General Jean-Pierre Huchon, wari ukuriye ubutwererane mu bya gisirikare hagati y’1993 kugeza mu 1995, yakiriye muri minisiteri y’ubutwererane umusirikare mukuru mu ngabo z’u Rwanda (Ex-FAR), Lt. Col. Cyprien Kayumba, baganira ku kuntu bagomba kuyobya amahanga nk’uko uyu yaje kubyemeza muri raporo y’ubutumwa yari yagiyemo.
Mu by’ukuri, hari ingero nyinshi ry’ihuriro ry’aba bagizi ba nabi ryatangiye muri za 90 ubwo u Bufaransa bwatangiraga gukorera byeruye mu Rwanda nabwo bukagendera ku ngengabitekerezo y’amoko yari ifitwe n’ubutegetsi bw’icyo gihe.
Bitewe no guhangayikishwa n’umutwe w’inyeshyamba za FPR wari watangiye kurwanya ubutegetsi, u Bufaransa bwarahagurutse ku mugaragaro bujya gufasha inshuti zabwo ku rugamba ariko biba iby’ubusa FPR itsinda intambara ifata ubutegetsi.
Mu minsi ishize, minisitiri w’ububanyi n’amahanga w’u Rwanda, Louise Mushikiwabo, yatangaje ko u Rwanda ruteganya gushyira ahagaragara urutonde rw’abayobozi bakuru muri politiki no mu gisirikare bagize uruhare muri jenoside. Si ubwa mbere abategetsi b’u Rwanda bashinja abasirikare bakuru b’Abafaransa kuba barakoranaga n’abakoze jenoside, ariko kuri iyi nshuro ubutabera bw’u Bufaransa nibwo bugiye gutuma byinshi mu bitarashyirwa ahagaragara noneho byihutishwa.
Ubu butabera bw’u Bufaransa buherutse gutangaza ko bugiye gusubukura dosiye y’ihanurwa ry’indege y’uwari perezida w’u Rwanda, Juvenal Habyarimana.
Nyuma y’uko iyi ndege ihanuwe kuwa 06 Mata 1994, Abatutsi n’Abahutu batavugaga rumwe n’ubutegetsi bahuye n’akaga katazibagirana, Abatutsi bahita bashinjwa kuba ari bo bishe Habyarimana. Hakaba harabaye ikiswe mu Gifaransa nka Incendie du Reichstag nk’uko byemejwe n’inzego z’ubutasi z’u Bufaransa ku ikubitiro mu 1994, zakekaga ko intagondwa z’Abahutu zishe umukuru wazo mbere y’uko yemera kugabana ubutegetsi.
Ibimenyetso by’uruhare rw’Abafaransa mu byabaye mu Rwanda ntaho utabisanga. Aha batozaga Interahamwe
Ariko mu buryo buteye amatsiko, ubutabera bw’u Bufaransa mu 1998 bwagize gutya buha umucamanza wakurikiranaga ibyaha by’iterabwoba, Jean-Louis Bruguière, ububasha bwo gukurikirana dosiye y’ihanurwa ry’indege ya Habyarimana yarimo n’abapilote 3 b’Abafaransa.
Louis Bruguière yahise afata icyerekezo gitandukanye n’ibyatangajwe na za nzego z’ubutasi z’u Bufaransa, atiriwe agera no mu Rwanda aho indege yaguye n’ibisigazwa byayo bikaba bigihari, nyuma y’imyaka 8 asohora urutonde rw’abayobozi bakuru 9 mu Rwanda bari mu buyobozi bwa FPR ngo bagize uruhare mu guhanura indege ya Habyarimana. Abahagaritse jenoside bashinjwa kuba ari bo batumye miliyoni y’abantu bicwa.
Mu by’ukuri nk’uko tubikesha Le Monde, Bruguière ngo yaje asa nk’uje gutera ubwoba ariko abikorana ubuswa nk’umuntu utarize amategeko muri kaminuza. Ashinjwa kuba yarateze amatwi gusa abantu bahoze muri FPR, birukanwe cyangwa bavuyemo ku mpamvu zitandukanye, nabo bavuguruzanyaga mu buhamya bwabo.
Anashinjwa kandi kuba mu kumva aba batangabuhamya yarifashishije umusemuzi wahoze mu nzego z’ubutasi za Habyarimana, ndetse akaba yarafashijwe na Paul Barril ndetse kuri ubu ukurikiranwe n’urukiko rwa Paris harebwa uruhare rwe mu gufatanya n’abakoze jenoside.
Nyuma ya Bruguière, haje umusimbura, Marc Trévidic, ndetse uyu yaje no mu Rwanda akora iperereza rishingiye ku bisasu byarashwe indege, aho yaguye n’ibindi, yanzura ko ibi bisasu byaturutse mu kigo cya gisirikare cya Kanombe, aho FPR bitari kuyorohera kugera icyo gihe. Icyari gisigaye kikaba ari ugukuraho impapuro zo guta muri yombi ba bantu 9 bari abayobozi muri FPR bashinjwaga na Bruguière nubwo nyuma y’igihe gito hari abakigaragaza ko bataranyurwa.
Ubu noneho haje undi mucamanza witwa Jean-Marc Herbaut wasimbuye Trévidic kuri iyi dosiye, uyu ngo akaba ashaka gutega amatwi Kayumba Nyamwasa, wahoze ari umukuru w’inzego z’iperereza z’u Rwanda kuri ubu akaba ari mu buhungiro muri Afurika y’Epfo.
Ese uyu mutangabuhamya arashaka kuvuga iki yahereye mu 2010 avuga ko yenda kuvuga ariko ntakivuge. Nk’uko ubuhamya bwa mbere yatangiye mu biro bya noteri muri Afurika y’Epfo buvuga, Kayumba ngo yamenye mu ijoro indege yarasiwemo ko byagizwemo uruhare n’abayobozi batatu ba FPR, barimo perezida Kagame abibwiwe n’umuntu yizera. Ibyo gusa.
Le Monde ivuga ko hagiye kongera kubaho guterana amagambo kutazageza ku kuri nyako, ndetse hakaba hibazwa icyo Afurika y’Epfo, iteganya kuva mu rukiko mpuzamahanga mpanabyaha, izafasha u Bufaransa bwasabye kuvugana na Kayumba kuva mu 2012 bwangirwa.
Ikindi nuko mu kwemererwa kuvugana n’uyu mutangabuhamya, bivugwa ko afite umwunganira mu mategeko ununganira uwari umugaba w’ingabo wa Mitterand mu 1994, umucamnaza Herbaut ashobora no gufungura agasunduku gahishemo uruhare rw’u Bufaransa mu byabaye mu Rwanda.
Kanda hano ujye ubona amakuru yihuse kandi kugihe kuri Facebook no kuri twitter
Dennis Ns./Bwiza.com
Minisitiri w’intebe Anastase Murekezi, kuwa mbere tariki ya 28 Ugushyingo yayoboye umuhango wo gutaha ku mugaragaro ikigo cy’icyitegererezo kizajya gihurizwamo ibikorwa by’inzego z’umutekano za Afurika bigamije guca ihohoterwa rishingiye ku gitsina n’irikorerwa abana.
Iki kigo kiri ku cyicaro gikuru cya Polisi y’u Rwanda ku Kacyiru, ishyirwaho ryacyo rikaba ryaremejwe nk’umwe mu myanzuro y’ Itangazo ry’Inama Mpuzamahanga ya Kigali (KICD), aho ibihugu byemeje ko icyicaro cyacyo kigomba kuba i Kigali.
Kubaka iki kigo bikaba byaratwaye miliyoni zirenga 745 z’amafaranga y’u Rwanda, bigaterwa inkunga na Banki y’Isi.
Iki kigo kizafasha mu bushakashatsi ku byaha by’ihohoterwa rikorerwa abagore n’abana, gusangira ubumenyi n’ubunararibonye ndetse no guhanahana amakuru y’uburyo iryo hohoterwa ryacika, kubaka no kongera ubushobozi abanyamuryango, n’ibindi.
Afungura ku mugaragaro iki kigo, Minisitiri w’intebe yavuze ko ari ikimenyetso gikomeye kandi kigaragaza imikoranire myiza hagati y’ibihugu bya Afurika mu kurwanya ihohoterwa rishingiye ku gitsina n’irikorerwa abana.”
Yanashimiye abagize uruhare mu ishyirwaho n’iyubakwa ryacyo, anasaba ko cyazakoreshwa neza kugirango kigere ku ntego zacyo.
Yashimye by’umwihariko Banki y’Isi n’Umuryango w’Abibumbye ku nkunga byatanze kugira ngo iki Kigo cyubakwe.
Yagize ati:” Iki gikorwa remezo cy’intangarugero gitashywe ku mugaragaro uyu munsi gikwiriye kubyazwa umusaruro. Inzego z’Umutekano ku mugabane wa Afurika zirasabwa kurangwa n’ubufatanye mu guca ihohoterwa rishingiye ku gitsina n’irikorerwa abana.”
Minisitiri w’Intebe yasabye kandi ibihugu by’ibinyamuryango bya KICD gutanga ubufasha bukenewe kugira ngo iki Kigo cy’icyitegererezo muri aka karere kigere ku nshingano zacyo.
Igikorwa cyo kugitaha kitabiriwe n’abayobozi muri Guverinoma y’u Rwanda barimo Minisitiri w’Uburinganire n’Iterambere ry’Umuryango, Esperance Nyirasafari, Minisitiri w’Ingabo z’Igihugu, Gen. James Kabarebe n’Umuyobozi Mukuru wa Polisi y’u Rwanda, Inspector General of Police (IGP) Emmanuel K. Gasana.
Src:RNP
Kanda hano ujye ubona amakuru yihuse kandi kugihe kuri Facebook no kuri twitter
@bwiza.com
Ku mugoroba wo kuri uyu wa 28 Ugushyingu 2016, umujyanama mukuru wa Perezida Nkurunziza mu Burundi, Will Nyamitwe yibasiwe n’igico cy’abantu bitwaje intwaro ariko ku bw’amahirwe abasha kururokoka.
Amakuru atangazwa n’abo mu muryango we aravuga ko aba bantu bitwaje intwaro bamutegeye mu gace asanzwe atuyemo ka Kajaga gaherereye mu Majyaruguru y’Uburengerazuba bw’umujyi wa Bujumbura, ubwo bamumenagaho urufaya rw’amasasu umwe mu bamurinda akaba ariwe wahasize ubuzima undi agakomereka.
Aya makuru yemejwe kandi n’umuvandimwe wa Will Nyamitwe ku rubuga rwa Twitter, aho yagize ati“icyubahiro ni icy’Imana, yo yarinze umuvandimwe wanjye Willy Nyamitwe ikindi gitero cy’ubwicanyi muri iri joro.”
I praise the Living God for keeping my brother @willynyamitwe tonight as he survived another assassination attempt. To Him, all the glory!
— alain aimé (@nyamitwe) November 28, 2016
Willy Nyamitwe yibasiwe mu gihe hari hashize iminsi hari agahenge ku bari ku ruhande rwa Perezida Nkurunziza mu mujyi wa Bujumbura, ndetse hakaba nta n’undi muyobozi waherukaga kwicwa.
Kanda hano ujye ubona amakuru yihuse kandi kugihe kuri Facebook no kuri twitter
Umubano w’u Rwanda n’Ubuholandi ukomeje kuvomererwa, kuri ubu igihugu cy’Ubuholandi cyateye u Rwanda inkunga ingana n’amayero miliyoni 30 azafasha mu kuzamura imibereho y’abaturage iganisha ku iterambere.
Amasezerano yo gutanga iyo nkunga no kuyakira yashyizweho umukono na minisitiri w’imari n’igenamigambi mu Rwanda, Amb Gatete Claver n’Amabasaderi w’Ubuholandi mu Rwanda, , Frédérique de Man.
Minisitiri w’imari n’igena migambi yavuze ko aya mafarabga azafasha u Rwanda mu bikorwa bitandukanye birimo kwihaza mu biribwa, guteza imbere icyaro n’ibindi bigamije kuzamura imibereho y’Abanyarwanda.
Amb. Gatete Claver yagize ati “Iyi mpano u Rwanda rubonye izakoreshwa mu bikorwa byo guteza imbere abaturage binyuze mu kubegereza ibikorwa remezo bitandukanye mu turere batuyemo.”
Biteganyijwe ko mu gukoresha iyi nkunga buri karere ari ko kazagena ibyo kifuza ko byakorwa bijyanye n’ibikenewe byafasha abagatuyemo
Ambasaderi w’u Buholandi mu Rwanda we yatangaje ko igihugu ahagarariye kizakomeza gushyigikira u Rwanda mu bikorwa by’iterambere hibandwa ku byiyemejwe muri gahunda y’imbaturabukungu (EDPRS 2)
Umubano w’u Rwanda n’Ubuholandi ukomeje kuba mwiza mu rwego rw’ubukungu no mu butabera nyuma y’aho iki gihugu cyakomeje kugaragaza ubushake bwo gukurikirana bamwe mu banyarwanda bakihishemo basize bakoze Jenoside mu Rwanda kikabohereza bagacibwa imanza
Mu rwego rw’ubukungu, Ubuholandi bwakomeje kugaragaza ubushake bwo gukorana n’u Rwanda mu mishanga igamije kuzamura ubukungu cyane cyane mu buhinzi.
Kanda hano ujye ubona amakuru yihuse kandi kugihe kuri Facebook no kuri twitter
Mu karere ka Ngoma hatangirijwe uburyo bwifujwe na benshi kuva kera nk’ubushobora guhangana n’ikibazo cy’ibura ry’imvura riteza igihombo abahinzi, Akarere ka Ngoma kuri ubu kavugwamo inzara yakuruwe n’amapfa katangirijwemo uburyo bushya bwo kuhira imyaka.
Kuhira imyaka bizafasha abahinzi kudategereza ko imvura igwa kugirango babone guhinga kuko no mu gihe cy’impeshyi abahinzi bazajya bakomeza guhina bakuhira imyaka yabo bakoresheje amazi bakurura mu biyaga n’imigezi.
Mu muhango wo gutangiza ku mugaragaro umushinga wo kuhira imyaka wakozwe na Kampani y’Abayapani yitwa KONOIKE, Umunyamabanga wa Leta muri minisiteri y’ubuhinzi n’ubworozi, Fulgence Nsengiyumva yavuze ko mu mezi ane gusa iki ubu buryo buraba bwatangiye gukoreshwa,
Fulgence Nsengiyumva yagize ati “Abahinzi bacu bari bari bafite akamenyero ko guhinga mu gihe cy’imvura gusa. uyu mushinga uziye igihe kuko ubu noneho guhinga bitazajya bigombera gutegereza ibihe runaka”
Ubusanzwe Abaturage bo mu karere ka Ngoma ubusanzwe bazwiho guhinga cyane imyaka irimo Amasaka, Ibigori, Ibishimbo ndetse n’imbuto zitandukanye.
Kuva mu mwaka wa 2011 imbuto zirimo izera mu karere ka Ngoma zazamuye umusaruro w’ibyoherezwa mu mahanga ku kigero cya 7% aho zinjiza amadorali y’Amerika angina na miliyoni 20.
Umushinga wo kuhira imyaka watangirijwe mu karere ka Ngoma uzuzura utwaye amafaranga angina n’Amadolari y’Amerika miliyoni 13, ni umushinga uzafasha abahinzi bo kuri hegitari 300, byitezwe ko niwozura uzafasha abahinzi bagera ku bihumbi 4700.
Kanda hano ujye ubona amakuru yihuse kandi kugihe kuri Facebook no kuri twitter
Kuri uyu wa 28 Ugushyingo 2016 ubwo hatangizwaga ku mugaragaro inama ngaruka mwaka y’ibihugu bihuriye mu ihuriro ry’ibigo by’imari n’imigabane muri Afurika ASEA ku nshuro ya 20, Minisitiri w’Intebe Anastase Murekezi yasabye abanyamuryango baryo gukorera hamwe bagahangana n’igabanuka ry’ubukungu mu rwego rw’isi rigenda rigaragara.
Mu izina rya Perezida wa Repubulika y’u Rwanda Paul Kagame, Minisitiri Murekezi yavuze ko icyo u Rwanda kimwe n’ibindi bihugu byiteze muri iyi nama ari ugutahiriza umugozi umwe hafatwa n’ingamba zatuma ibibazo bikigaragara ku isoko bikemuka.
Yagize ati” nta gihugu muri Afurika kihagije ku buryo cyabasha no guhaza amasoko y’ibindi bihugu bihahirana ku buryo burambye. Bityo rero, haba mu karere, ku mugabane ndetse no mu rwego rw’isi muri rusange, birakwiye gufatanya no gukorana ubuhahirane kuruta uko byari bisanzwe.”
Yakomeje avuga ko kongera ubufatanye bizafasha gukorera bamwe mu kumenyekanisha amasoko mu mu bihugu byo mu karere ndetse no kongera ibikorwa by’ubushoramari no guhanga udushya.
Yakomeje agira ati”inama nk’izi zizafasha ibihugu byo ku mugabane w’Afurika kwigirira icyizere, kugenda ikiganza mu kindi mu kuzamura ubukungu, ibi bikaba bizongerera amahirwe n’icyizere cyo kudategereza inkunga z’amahanga.”
Kuva hajyaho iri huriro, ngo hamaze kubaho impinduka zidasanzwe mu bijyanye n’ubukungu mu bihugu bihuriyemo. Urugero nuko umusaruro mbumbe w’ubukungu muri 2015 wanganaga na 32.93% muri Kenya naho mu Rwanda ari 48%.
Minisitiri Anastaze kandi yasabye abagize iri huriro kurebera hamwe ingingo n’amabwiriza yashingirwaho mu kubungabunga ubukungu bw’Afurika.
Kanda hano ujye ubona amakuru yihuse kandi kugihe kuri Facebook no kuri twitter
Muri iyi minsi ishize havuzwe cyane ikibazo cy’amapfa yakurikiwe n’ibura ry’ibiryo bigaragara nk’ibidahagije ku isoko.
Ntabwo ariko twavuga ibi tutanavuze ko ibura ry’ibiryo ryaje cyangwa riza riherekeje cyangwa riherekeje kuba imifuka y’abaguzi iba imeze nk’iyatewe n’udutunzi!
Wibaza niba abantu bashobora kubaho gute mu gihe ibicuruzwa nkenerwa ku isoko bikomeje kubura [ Food shortages ] aho usanga ubwinshi bw’abaguzi buruta cyane ibicuruzwa, hamwe n’ibyo ugasanga iki kibazo kitabonewe umuti amaherezo kizaba agatereranzamba mu Rwanda.
1.Bimwe mu bintu by’ingenzi Leta igomba kwitaho kuruta ibindi
>Guhagurukira ikibazo cy’umuvuduko w’ubwiyongere bw’abaturage.
>Kutumva ko ingamba zafashwe mu buhinzi ari kamara ku buryo zitasubirwamo bibaye ngombwa
>Gusubizaho urwego rw’abarimu b’ubuhinzi [ Moniteur Agri].
>Gushimangira umuco wo guhunika mu turere twose hamwe no kuvomera imyaka mu gihe cy’uruzuba.
>Gushyiraho ikigega cy’igihugu gishinzwe kuzigamira amapfa mu gihe byaba ngombwa kikitabazwa nta gukererwa.
N’ibindi n’ibindi umuntu atarondora muri iyi nkuru. Bisa n’ibiteye isoni ku gihugu nk’u Rwanda cyamaze gutera imbere mu nzego zose ariko umuntu yabaza cyangwa yavuga ku kibazo cy’amapfa kuri bamwe kizira kikaziririzwa kuba yakwitwa inzara, ukibaza amaherezo ni ayahe!
Bisa n’ibyababaje imbaga kuba abantu baragiye aho bagaterana amagambo bapfa izina cyangwa inyito y’ikibazo ariko bikarangira nta numwe werekanye ukuri kw’ibintu nuko ikibazo cyacyemuka burundu bitihe se ngo hagaragare uko aya mapfa yakumirwa amazi atararemga inkombe.
2.Mu gihe cy’amapfa abategetsi baba bakwiye kwiga uko bavuga n’amagambo bakoresha mu mbwirwaruhame zabo
Burya umutima ushonje ntakindi uba ushaka kumva kitari kuwukemurira ikibazo cyo kubona amafunguro.
Hanyuma ariko biba ikibazo iyo abashinzwe kubungabunga ubuzima bw’abantu mu bihe nk’ibi uba usanga bataranabona aho umuntu ashonje kuva babaho ahari.
U Rwanda rushobora kubaka ibikorwaremezo 1000 rukazamura amagorofa 5000 rukagura indege 100 ariko iki kibazo cy’amapfa kidakemutse tuzakomeza guhabwa urw’amenyo.
Iby’uko amapfa cyangwa uruzuba ruba rwaje rukibasira akarere kose ntacyo bivuze cyane kuko niba ahandi baba bafite ibindi bibazo bikomeye bashyira mu munzani bagasanga icy’inzara nticyabaraza badasinziriye, ndumva u Rwanda rutabifataho urugero rwo kubwira imbaga y’abantu baba bashonje.
Iyo uganiriye n’abantu bazi utuntu n’utundi usanga bibaza cyane ko bikwiye guhinduka, ku mikoreshereze y’ibishanga usanga Leta yarabyigaruriye bishobora gutuma abaturage bajuragizwa bakabura aho bikingizuba mu gihe amapfa yazuye umugara.
Byashoboka ko ku buso bw’ibishanga bihingwa hanazirikanwa kuzigama aho abaturage bashobora guhinga ibihingwa ngandurarugo.
Nta na rimwe tuzigera tubona abantu bishimye kandi badafite ibijumba, amateke,ibishyimbo n’ibindi wakwibaza ukuntu ibi byahingwa i musozi hatanahari ukumva harimo akabazo.
Nibyo koko politiki yo guhuza ubutaka ishobora kuba hari ibyiza ntagereranwa yazanye ariko na none kuba wahuza ubutaka ukanatwara ibishanga byose byari bitunze abaturage ntabwo aho byaba aribyo.
Nuko abantu bakarambura igihingwa kimwe amapfa akaza nacyo cyaramaze kugurwa na ba rwiyemezamirimo ejo bakakizanira abaguzi bagikubye incuro 3 harimo akabazo kagomba kwicarirwa.
Uko byagenda hakarebwe niba nta makosa cyangwa inyigo mbi zabaye muri izi gahunda zijyanye n’ubuhunzi n’ubworozi bituma muri make habaho inzara za hato na hato.
3.Ese kuki koko Leta itakoresha ingamba zo guhashya inzara nkizo yakoresheje ihashya indwara?
Zimwe mu ngamba Leta yakoresheje ihangana n’indwara nka Malaria n’izindi, birakwiye ko n’izindi Minisiteri zakazikoresheje zihangana n’ibibazo nk’ibi tuba tuvugaho.
Nkuko hejuru twabivuze ubu mu Rwanda hari abantu bitwa abajyanama b’ubuzima bakabakaba 50.000.
Ese ni mpamvu ki Leta itareba ukuntu yashyiraho amatsinda b’abajyanama b’ubuhinzi kandi hagashyirwamo ingufu nyinshi.
Na kera cyane ahagana muri za 1980 hahozeho abitwaga aba Moniteur Agri babaga bashinzwe kwigisha abahinzi mu giturage.
Aba bantu baramutse bagiyeho bahabwa amahugurwa afatika nkuko wa mujyanama w’ubuzima ashobora gutera urushinge kandi batarize ubuganga.
Ni nako abo bajyanama bashobora kuba bagira uruhare mu kazamura ubuhinzi ku mpamvu z’uko aba ba Agronomes b’imirenge n’utugari mu byukuri usanga ntacyo bageza ku Rwanda gifatika mu gihe cyose bagikorera mu biro.
Mu nkuru yacu itaha tuzavugana n’abahanga mu by’ubuhinzi batubwire uko babona ibintu kuko hagomba kubaho uguhuza kw’ibyo abaturage n’abatari inzobere mu buhinzi bavuga.
Ntabwo twagendera ku bivugwa n’abiyita inzobere gusa tudahuje imyumvire rusange y’abaturage kuko ibikorwa byose biba bikorerwa abaturage.
Nihabaho guhagurukira rimwe iki kibazo cy’amapfa bamwe batinyuka no kwita amazina atandukanye,nta kabuza iki kibazo kizarangira.
Ariko nta gikozwe abantu bazakomeza bitotombe abandi bahakane ko hariho ikibazo maze usange no gusobanura ko u Rwanda rutera imbere bise nk’ibigora bamwe kubyumva kubera utu tuntu twa kidobya duto kandi twakagombye kuba twarabonewe umuti.
Twe nk’itangazamakuru icyo tuba tugomba kureba n’uguhuza inzego z’ubuyobozi n’abaturage tubereye jisho. Byongeye kandi ntitwagendera ku mvugo za politiki zagiye zivugwa cyane n’abayobozi bamwe basaga n’abahunga ukuri kuriho.
Ikindi, n’abanyarwanda duha amakuru bakwiye kumenya ko nta byacitse iba ihari kuko ntabwo ubuyobozi bwabo bubanga cyangwa ngo bube ntacyo buteganya, ukuyemo ko harubwo abatekinisiye ba Leta bakora inyigo nabi ibashaka gutuma abaturage bibaza byinshi.
Kanda hano ujye ubona amakuru yihuse kandi kugihe kuri Facebook no kuri twitter
David Marchal/Bwiza.com


c: text/html

text:
Chanbara: Bishamon yigaruriye ikuzo mu mukino wo kurwanisha inkota
Ikipe ya Bishamon Sports Chanbara Club ni yo yegukanye igikombe cya shampiyona y’umukino wo kurwanisha inkota, yakinirwaga kuri Petit stade kuri iki cyumweru.
Iyi shampiyona yakinwaga ku nshuro ya gatanu, ikaba itwawe n’iyi kipe ya Bishamon yari yarayegukanye muri 2015, aho yitwaye neza imbere y’andi makipe nka Susanoo Sports Chanbara Club yegukanye ibindi bikombe bimaze gukinwa muri uyu mukino.
Uwimanimpaye Florence yatwaye na we igikombe mu bakobwa
Iyi shampiyona yashyize akadomo ku mwaka w’imikino wa Chanbara, ngo ubuyobozi bwawo bwishimiye uko yagenze nkuko umunyamabanga mukuru w’uyu mukino Rugigana Jean Claude yaje kubitangariza itangazamakuru.
Yagize ati: “Shampiyona irangiye neza kuko abakinnyi bari ku rwego rwiza. Urebye ni umusaruro w’amahugurwa twagiye duha abatoza na bo bakayageza mu makipe yose.
Turishimye kuko amakipe yose uko ari atanu yitwaye neza ndetse no kuba ari yo ya mbere iri ku ngengabihe y’ishyirahamwe ry’ uyu mukino ku isi”.
“Turangije umwaka wa shampiyona. Ubu tugiye gushyira imbaraga mu gushaka ubuzima gatozi aho guhera mu kwa mbere ari cyo kintu tuzashyiramo ingufu”.
Uretse Bishamon Sports Chanbara Club yabaye iya mbere, United Sports Chanbara Club yaje ku mwanya wa kabiri mu gihe Samurai yaje ku mwanya wa gatatu bityo Katana Sports Chanbara Club (igizwe n’abana b’Abahinde bakorera muri Sulfo Rwanda Industries) iba iya kane.
Sensei Tsutomu Takahashi uhagarariye uy mukino mu Rwanda ni we wahembye abitwaye neza
Mu cyiciro cy’abakina ku giti cyabo Rafiki Emmanuel yahize abandi mu bakina ari bakuru ariko barwanisha inkota yonyine (Open Senior Male free-Kodachi) akurikirwa na Hakizimana Rodrigue yatsinze ku mukino wa nyuma.
Mu cyiciro cy’abakina ari bakuru ariko barwanisha inkota ndende banitwaje ingabo (Open Senior Male Tate-Kodachi), Munyampundu Janvier yatwaye igihembo ahigitse Rafiki Emmanuel ku mukino wa nyuma.
Mu cyiciro cy’abana b’abahungu barwanisha inkota gusa (Open Junior Free-Kodachi), igikombe cyatwawe na Rukundo Steven mu gihe mu bakobwa cyatwawe na Muyizere Solange.
Mu cyiciro cy’abakobwa bakuru bakina bakoresheje inkota gusa (Open Senior Female Free Kodachi), Uwimanimpaye Florence atwaye igikombe atsinze Mukeshimana Josiane ku mukino wa nyuma. Nyuma y’itangwa ry’ibihembo, Benjamin Nyirimbabazi nawe yahawe igihembo nk’umutoza witwaye neza kurusha abandi.
Umukino wa Chanbara umaze kwamamara mu Rwanda
Umukino wa Chanbara, ukinwa bakoresheje inkota gusa aho utandukanira n’uwa Fencing, ni uko uyu abawukina bisanzura bakoresha ubumenyi bwabo n’imbaraga kandi nta kibazo cyo kuvunika bahura na cyo.
Uyu mukino ukaba waratangirijwe mu Buyapani mu mwaka w’1971, na Sensei Tetsundo Tanabe unawuyobora ku rwego mpuzamahanga. Uyu akaba yarashakaga ahaninikwigisha abantu uburyo bakwirinda, ahanini bashimangira umuco wo kurwana kw’abayapani kuzwi nka Samurai.
Amafoto yandi y’iyi shampiyona kanda hano
Amafoto: Hardi/RuhagoYacu

robotstxt: allowed

filter: keep


text:
Ishyirahamwe ry’umupira w’amaguru mu Rwanda (FERWAFA) ryahisemo Hakizimana Louis nk’umusifuzi uzayobora umukino APR FC izakiramo Rayon Sports kuri stade Amahoro kuri uyu wa Kabiri, umukino w’umunsi wa 21.
Hakizimana Louis, umusifuzi mpuzamahanga kuva 2012 arafatanya na Hakizimana Ambroise na Karangwa Justin mu gihe umusifuzi wa kane ari Ngabonziza Dieudonné. Aya makipe yari yasifuriwe na Ishimwe Claude mu mukino ubanza baranganya.
Kimwe n’umwaka ushize, Hakizimana Louis yari yasifuye umukino wo kwishyura ubwo APR FC yanyagiraga Rayon Sports ibitego 4-0.
APR FC igiye kwakira Rayon Sports bakurikiranye ku rutonde rwa shampiyona n’ikinyuranyo cy’amanota ane mu gihe Rayon Sports ifite ikirarane cy’umukino wa Etincelles. Uyu ni umwe mu mikino ishobora kwerekana uzatwara igikombe cya shampiyona.
Ku ruhande rwa Rayon Sports, umutoza Masudi Djuma ashobora guha umwanya Mugisha François “François” agasimbura Sefu mu kibuga hagati gusa uyu mutoza avuga ko bitewe n’uko APR FC ikina umupira wo hasi hashobora kuba impinduka.
Masudi ategerejwe ku gufata icyemezo ku bakinnyi be b’abanyamahanga hagati ya Kwizera Pierrot wasibye umukino wa Police FC kubera amakarita na Mugheni Fabrice wari umaze igihe yarabuze wagarutse bakina na Police FC.
Nubwo APR FC irusha Rayon Sports amanota n’umwanya ku rutonde rwa shampiyona, Rayon Sports niyo kipe imaze gutsindwa imikino mike, umukino wa AS Kigali batsinzwemo ibitego 2-1.
Rayon Sports niyo yatsinze ibitego byinshi 29 ikurikiwe na APR FC, Kiyovu Sports na Police FC zifite 18. Kasirye Davis afite ibitego 8 mu gihe Kwizera Pierrot na Ismaila Diarra bafite bitandatu naho Iranzi Jean Claude wa APR FC niwe ufite byinshi bitandatu.


text:
Basketball: IPRC-South BBC yatakaje umukino wa kabiri muri shampiyona
Yanditswe na NKOMEJE GUILLAUME
Shampiyona y’igihugu y’umukino wa Basketball yari yakomeje mu mpera z’icyumweru gishize, yasize ikipe ya IPRC-South BBC yongeye gutakaza undi mukino itsinzwe na APR BBC ku manota 80 kuri 71.
Muri uwo mukino w’umunsi wa 9 wabereye kuri Sitade Amahoro tariki 07 Mutarama 2017, IPRC-South BBC yari yagaragaje umukino mwiza inayobora uduce 3 tubanza tw’umukino ntiyabashije kwihagararaho mu gace ka nyuma birangira iwutakaje ku kinyuranyo cy’amanota 9 (80-71).
IPRC-South BBC yatsinze agace ka mbere kuri 22-21, aka kabiri kuri 13-12, aka gatatu kuri 28-21 naho itsindwa agace ka nyuma (4) ku manota 26-08.
Umukinnyi wa APR BBC, Ntagunduka Jean De Dieu ni we watsinze amanota menshi (18) akurikirwa na mugenzi we, Iyakaremye Emmanuel na 15 akaba anganya na Muberwa Medard ukinira IPRC-South BBC naho Kabayiza Jean Baptiste wo muri APR BBC yinjiza 13.
Mu kiganiro n’itangazamakuru nyuma y’uwo mukino, umutoza wa IPRC-South BBC, Mushumba Charles yatangaje ko batakaje kubera ko abakinnyi be bari bananiwe bitewe no gukina imikino ibiri ikurikiranye mu gihe kitagera ku masaha 24.
Mushumba Charles kandi akaba anabihuza n’uko gukina na APR BBC atari ibintu byoroshye kuko ari ikipe nziza kandi ifite ubwugarizi bwiza. Ati “Ikipe twakinnye yari ifite ubwugarizi bwiza, urebye ni cyo kintu gikomeye”.
Uwo ubaye umukino wa kabiri IPRC-South BBC itsinzwe kuko mu mikino 5 ya shampiyona imaze gukina yaherukaga gutsindwa na REG BBC ku manota 75 kuri 58.
Ikipe ya IPRC-South BBC mbere y’uko ihura na APR BBC yari yitwaye neza mu mukino wari wabaye ku wa Gatandatu aho yatsinze UGB BBC ku manota 75 kuri 58.
Mu yindi mikino yabaye, UGB BBC yatsinze Rusizi BBC amanota 79 kuri 60, Espoir BBC itsinda Rusizi BBC amanota 95 kuri 52 ndetse Patriots BBC itsinda APR BBC ku manota 65 kuri 52.
Ubu REG BBC iracyayoboye urutonde rwa shampiyona n’amanota 9, inganya na Patriots BBC iyikurikiye, hakaza Espoir BBC, IPRC-South BBC, APR BBC na UGB BBC zose zifite 8, IPRC- Kigali BBC na 6 naho Rusizi BBC ikaba iya nyuma n’amanota 4.
TANGA IGITEKEREZO
Leave a Reply
Be the First to Comment!


text:
Kuruyu wa kabiri, urubanza rw'abagirizwa gushaka guhirika ubutehetsi rwabandanije mw'iyungururizo. Humvirijwe aba General babiri b'abapolisi n'umusirikare umwe w,umu General nyene. Bose bahakanye ivyaha bagirizwa vy'ukwica abantu n'ugukorana n'abateguye imyiyerekano.
Ba komiseri ba polisi bumvirijwe ni Helmenegilde Nimenya na Zénon Ndabaneze nayo umu général w’umusirikare ni Juvénal Niyungeko batazira kiroho. Bose ukwari batatu bagirizwa ivyaha bimwe: gutegura no gushira mu ngiro ihirikwa ry’ubutegetsi, kwica abanyagihugu,abasirikare n’abapolisi, kubomora inyubwakwa n’ugukorana n’abateguye imyiyerekano y’ukwiyamiriza ikiringo ca gatatu ca Perezida Nkurunziza.
Komiseri wa polisi Ndabaneze yagirijwe kandi ko yari umuvugizi w’akagwi kari kashatse guhirika ubutegetsi. Yemeye ko yiyunze ku ciyumviro ca Niyombare n’abo bari kumwe ariko ko atigeze aba umuvugizi w’umugwi. Ikindi yavuze n’uko yabona ko ikiringo ca gatatu c’umukuru w’igihugu gishobora gutuma haduka akaga mu gihugu. Ariko nawene yemeye ko yari mubaroye mu manama y’ugutegura ijambo ryasomwe na General Godefroid Niyombare avuga ko Perezida Nkurunziza yakombowe.
Ibi yabihebujweko nk’uko General Cyrille Ndayirukiye yahebujwe asavye ko hoza mu rukinja uwahoze ari umushikiranganji w’ukwivuna abansi, umukuru w’ibiro bikuru vya gisirikare na Général Niyombare. Iruhande y’aba bapolisi bo ku rwego rwo hejuru hanabajijwe kandi Général Juvénal Niyungeko batazira kiroho.Yahakanye ivyo yagirizwa asigura ko ku musi haba gushaka guhirika ubutegetsi yari yibereye aho yariko yubakisha inzu muri karitsiye ya Carama mu buraruko bwa Bujumbura.
Umushikirizamanza wa Repubulika yaciye yunguruza avuga ko umucamanza wa mbere yirengagije isano n’ubucuti biri hagati y’abateguye imyiyerekano y’ukwiyamiriza ikiringo ca gatatu c’umukuru w’igihugu n’abashatse guhirika ubutegetsi.
Umumenyeshamakuru w'Ijwi ry'Amerika mu Burundi Eloge Willy Kaneza ni we yakurikiranye iyi nkuru.


text:
CHAN 2018: Intamba mu Rugamba z’u Burundi zasezerewe
Ikipe y’igihugu y’u Burundi’ Intamba mu Rugamba’ y’abakinnyi bakina imbere muri iki gihugu, yasezerewe itarenze ijonjora rya kabiri mu gushaka itike ya CHAN 2018, ni nyuma yo gutsindwa na Sudani igitego 1-0.
Wari umukino wo kwishyura ku mpande zombi, uyu wabereye Obeid mu gihugu cya Sudani mu gihe umukino ubanza wabereye i Bujumbura, wo warangiye amakipe yombi anganya ubusa ku
busa.
Umutoza w’ikipe y’igihugu y’u Burundi yari yitabaje abakinnyi bamenyerewe muri shampiyona yabo, aba barimo; Nahimana Jonathan, Ndikumana Tresor, Harerimana Rashid Leon, Moussa Omar, Nshimirimana David, Youssuf Ndayishimiye, Gael Duhayindavyi, Franck Barirengako, Bimenyimana Bion fils caleb, Ndarusanze Claude na Nahimana Papa Claude.
Uyu mukino watangiye saa moya z’umugoroba, warangiye Sudani itsinze u Burundi igitego 1-0, cyabonetse mu gice cya kabiri, ihita ibona itike yo gukina ijonjora rya nyuma, aho izahura na Ethiopia yo yasezereye Djibouti iyinyagiye ibitego 5-1 mu mukino ubanza mu gihe uwo kwishyura utigeze uba kuko Ishyirahamwe ry’Umupira w’Amaguru muri Djibouti ryasanze ari uguta igihe no gupfusha ubusa umutungo w’igihugu bajya gukinira i Addis Ababa.
Aya makipe akaba abarizwa mu gace kamwe n’u Rwanda, aho bahatanira imyanya ibiri, yiyongera ku wa gatatu ufitwe na Kenya izakira iri rushanwa kuva tariki ya 11 Mutarama kugeza ku ya 2 Gashyantare 2018.
Muri CHAN 2016 iheruka kubera i Kigali, Zone y’Uburasirazuba no hagati yari yaserukiwe n’u Rwanda rwakiriye irushanwa, Uganda na Ethiopia.


text:
Urusaku rw’amasasu rwamaze igihe kigera ku isaha rwumvikanye mu gace ka Kibumba muri Congo Kinshasa kari hafi y’umupaka w’u Rwanda mu gitondo cyo kuri uyu wa 07 Mutarama. Abaturage b’aka gace bemeza ko abarasanaga ari abarwanyi ba FDLR bakozanyijeho n’aba M23.
Ibi ngo byateye ubwoba cyane abaturage ndetse habaho guhunga guto bagaruka nyuma y’uko imirwano ihosheje.
Aba baturage bavuga ko abarwanyi ba FDLR mu gusubira aho baturutse ku kirunga cya Nyiragongo babashije gutwara inka nke z’abaturage.
Twagerageje kuvugana n’abayobozi b’abarwanyi ba M23 kuri uku kurasana, ariko uruhande rwa M23 ntirwashaka kugira icyo rubivugaho.
Si ubwa mbere uku gukozanyaho kubayeho kuko ku mugoroba wo kuwa gatandatu tariki 5 Mutarama 2013 nabwo humvikanye urusaku rw’amasasu muri ako gace, ariko M23 ihagenzura yirinda gutangaza abarwanaga, mu gihe abaturage baho nabwo bari babwiye Umuseke.com ko ari abarwanyi ba FDLR bari bateye.
Kugeza ubu abarwanyi ba M23 bashinja Leta ya Kinshasa kuba iri gushaka gukorana n’abarwanyi ba FDLR ngo bagabe igitero gikomeye ku birindiro bya M23.
Hari amakuru aba barwanyi batangaje kandi mu mpera z’icyumweru gishize ko hari ingabo 700 zaturutse muri Angola kwifatanya na FARDC na FDLR mu bitero bari gutegura kuri M23.
Hagati aho ibiganiro hagati ya M23 na Leta ya Kinshasa bigomba i Kampala, kugeza ubu imishyikirano hagati y’impande zombi isa n’itarasubukura, impande zombi zagiye zihura n’umuhuza buri ruhande ukwarwo.
Nta biganiro biraba imbande zombi ngo zicarane imbona nkubone kugeza ubu.
Aba barwanyi bavuga ko niba Kabila atemeye amasezerano y’agahenge no guhagarika ibyo gushaka gutera ku birindiro bya M23 imirwano ikomeye izongera kubura muri kariya gace.
Umuseke


text:
Inyuma y’igitero cagizwe mu gisagara ca Nice, mu gihugu c’Ubufransa, mu ndwi iheze, bitegekanijwe kw’inama shingamateka y’Ubufransa yongereza ikiringo c’amategeko yo mu bihe bidasanzwe. Ayo mategeko yongereza ububasha bw’abapolisi, batabanje kubihererwa uruhusha n’abacamanza.
Perezida w’Ubufransa, Francois Hollande, yatangaje imbere y’impari mu nama nshingamateka, ku muhingamo w’uno wa kabiri, kw’ategerezwa kwongereza amezi atatu ikiringo c’amategeko yo mu bihe bidasanzwe. Vyari bitegekanijwe kw’ico kiringo kirangira kw’italiki 26 z’ukwezi kw’indwi. Ariko, Perezida Hollande, avuga ko yiteguriye kwongereza ico kiringo amezi atandatu.
Ubufransa bwashizeho amategeko yo mu bihe bidasanzwe, inyuma y’ibitero vyo kw’italiki 13 z’ukwezi kw’icumi na rimwe, mu mwaka w’i 2015, vyagizwe n’abarwanyi ba Reta ya Kiyislamu, vyahitanye abantu ijana na mirongo itatu i Paris, abandi batari bake barakomereka.


text:
Umukino ubanza w'igikombe cy'amahoro wa 1/2 wahuje Espoir na Rayon Sport mu karere ka Rusizi ku cyumweru tariki ya 25 kamena 2017, warangiye ikipe y'i Rusizi itsinze iy'i Kigali ibitego 2 - 0. Kuri uyu wa mbere, mu majyepfo, Amagaju Fc arakira APR Fc.
Umukino ubanza w'igikombe cy'amahoro wa 1/2 wahuje Espoir na Rayon Sport mu karere ka Rusizi ku cyumweru tariki ya 25 kamena 2017, warangiye ikipe y'i Rusizi itsinze iy'i Kigali ibitego 2 - 0. Kuri uyu wa mbere, mu majyepfo, Amagaju Fc arakira APR Fc.
By Habumugisha Theoneste | Views : 7035 | Kuya 06-26-2017 07:04
Ikipe y'ikigali yambara ubururu n'umweru kuri iki cyumweru yatunguwe ubwo yatsindwaga na Espoir Fc y'i Rusizi ibitego 2 kuri 0.
Espoir yatangiye isatira rayon sport itaribona mu mukino.
Ku munota wa 13 nibwo Hakundukize Adolphe wa Espoir Fc yafunguye amazamu nyuma yo kwisanga asigaranye n’izamu ku burangare bw’abinyuma ba Rayon Sport.
Ku munota wa 40 Espoir yabonye igitego cya 2 biturutse kuri Corner yabonye, Nyandwi aterekera umupira Moninga Walasambo ahita ashyira mu izamu adahagaritse.
Igice cya mbere cy'umukino cyarangiye ari ibitego 2 bya Espoir ku 0 bwa Rayon Sport, aba ari nako umukino waje kurangira.
Umukino wo kwishyura uzabera i Kigali kuwa Gatatu tariki ya 28 kamena 2017 kuri stade ya Kigali i Nyamirambo kuva isa 15h30.
Undi mukino w'igikombe cy'amahoro ubanza wa 1/2, kuri uyu wa mbere tariki ya 26, i Nyagisenyi Amagaju Fc arakira APR Fc kuva isa 15h30.


text:
Umuhanzikazi Rihanna ukomeje kwigaragaza muri mu bikorwa bitandukanye haba mu muziki, cinema ndetse no kwandika indirimbo, nyuma yo gutsindira igihembo (Grammy Award) yongeye guhabwa ikindi na Harvard University kubera ibikorwa bye by’ ubumuntu ari kugaragaza muri iki gihe.
Umuhanzikazi Rihanna ukomeje kwigaragaza muri mu bikorwa bitandukanye haba mu muziki, cinema ndetse no kwandika indirimbo, nyuma yo gutsindira igihembo (Grammy Award) yongeye guhabwa ikindi na Harvard University kubera ibikorwa bye by’ ubumuntu ari kugaragaza muri iki gihe.
Aheruka gutwara Grammy Award, akaba umukinnyi w’ amafilimi, umwanditsi w’ indirimbo akaba azwi na benshi cyane muri muzika ye akora.
Kubera ibikorwa bye by’ urukundo agenda akora Rihanna yatowe nk’ umuntu wagaragaje ibikorwa byiza by’ urukundo muri uyu mwaka wa 2017.
Iki gihembo akaba azagihabwa na kaminuza ya Harvard, uyu mukobwa w’ imyaka 29 ukomoka mu birwa bya Barbados azahabwa iki gihembo ku wa kabiri utaha muri Cambridge, Massachusetts campus mu birori bizaba byahabereye iki gihembo cyitiriwe Peter J. Gomes Humanitarian Award.
Mu bikorwa by’ ingenzi byamuhesheje iki gihembo harimo ikigo yatangije mu bitaro byitwa Queen Elizabeth Hospital byo mu mujyi wa Bridgetown wo muri Barbados, kita kuri canceri y’ ibere agatanga n’ imiti izajya ifasha kuvura iyo canceri.
Mu kwezi gushize kandi Rihanna yasuye igihugu cya Malawi aho yasuye ishuri mu murwa mukuru Lilongwe, yaratembereye ahura n’abanyeshuri batandukanye, izi ngendo akorera muri Africa ni murwego rw’ ikigo yashinze kitwa Clara Lionel Foundation kikaba gitanga buruse ku banyeshuri bo muri Barbados, Haiti na Cuba bikabafasha kwiga muri Leta zunze ubumwe z’ Amerika(USA.
Rihanna ati”Niba ufite ubushobozi bwo gutanga cyangwa gufasha, bwaba buto cyangwa bunini ntakibazo, ugomba kubigira inshingano zawe.
Imirasire.com


text:
Buhiga: Abepisikopi b’angirikani babiri nibo batiwe
Kuri uyu wa mungu, ishengero ry’angirikani ryari riramutse ryatira abepisikopi babiri bo mu madiyoseze ya Gitega na Buhiga.Ibirori vyabereye muri Komine Buhiga mu ntara ya Karuzi.Musenyeri Kimararungu Aimé Joseph yasizwe ngo abe umusubirizi w’umwungere wa diyoseze Gitega akazokwinjira muri ayo mabanga mu gihe kiri munsi y’umwaka. Musenyeri Nijimbere Evariste akaba yaciye aganwa mu mabanaga yo kurongora diyoseze nshasha ya Buhiga
Iryo yatigwa ryari rongowe n’umwungere araongoye ishengero ru’Angirikani mu Burundi, Musenyeri Mukuru Martin Blaise Nyaboho.
Reta y’Uburundi ikaba yari yaserukiwe n’icegera ca kabiri c’umukuru w’inama nkenguzamateka, Niyongabo Pontien bari kumwe n’icegera ca mbere c’umukuru w’igihugu, Gaston Sindimwo.N’umushikiranganji w’abamara y’abantu, Nijimbere Josiane yari yahishikiye.
9,776 total views, 0 views today


text:
Indege nini cane ishobora kugwa ku mazi yatanguye kuguruka
Indege nini cane kw'isi ishobora kugwa no kuguruka iva ku mazi yo mu Bushinwa ya AG600, yagize urugendo rwayo rwa mbere rw'isaha yose.
Iyo ndege nini ishaka kungana na Boeing 747 ifise imoteri 4, yagurutse iva ku kibuga ca Zhuhai mu ntara iri mu bumanuko bwa Guangdong.
Iyo ndege ishobora gutwara abantu 50, ikaba ishobora kuguma mu kirere amasaha 12.
Ifise ibikoresho vyo kuzimya umuriro kandi ishobora gukora akazi ko gutabara abantu mw'ibahari, no kuja mu karere karimwo amatati mu bumanuko bw'ibahari y'Ubushinwa.
Ubushinwa bwaronse ubwato bushasha bw'ingwano
Ibimenyeshamakuru vyo mu Bushinwa vyise iyo ndege ko ari umunyeamu w'ibahari n'amazinga.
Ukuguruka kw'iyo ndege kwatangajwe ikibiriraho ku mboneshakure y'igihugu, abantu benshi bakaba baje kuyishengerera bafise amabendera igihe yagwa
Vyafashe imyaka umunani kugira hakorwe iyo ndege ifise uburemere bw'itoni 53.3.
Ubushinwa bwamuritse indege nini ya mbere bwakoze
Hamaze kuboneka amasoko 17 yo gukora indege nk'iyo hagati mu gihugu c'Ubushinwa.
Politike y'ibahari y'ubushinwa mu bumanuko iriyamirizwa n'ibihugu vyinshi bihana urubibe.


text:
Ibitero vy’indege bikorwa na Sudani muri Sudani yo mu bumanuko vyarabandanije, n’aho igihugu ca Sudani yo mu bumanuko catangaje ku musi wa gatanu, ko cakuye abasirikare baco mu gisagara ca Heglig gitunze ibitoro, kirimwo amatati.
Mbega ivyo bivuga kw’ingwano igiye kwaduka icese hagati y’ivyo bihugu, canke, agahengwe kazohava gakwirikira iyo ngingo y’igihugu ca Sudani yo mu bumanuko yo kuva mur’ico gisagara? Reka twumvurize umwe mu bategetsi bari mu murwi wagenywe n’ishirahmwe rya Afrika, mu gikorwa co kugenduza ishirwa mu ngiro ry’amasezerano y’amahoro hagati y’ivyo bihugu uko ari bibiri, president Pierre Buyoya, yahoze atwara Uburundi.


text:
Uko shampiyona y’ u Rwanda 2014-15 yagenze mu mibare
Shampiyona y’ icyiciro cya mbere mu Rwanda umwaka wa 2014-15 yasojwe ikipe ya APR FC itwaye ikii gikombe ku nshuro yayo ya 15 aho ari nayo kipe imaze gutwara iki gikombe inshuro nyinshi.
Iri rushanwa ni ubwa mbere ryari rikinwe hashyizweho itegeko ryo gukinisha abanyamahanga batatu gusa mu mukino, ibi bikaba byaragize ingaruka zitandukanye aho ibitego byabaye ingume ugereranyije n’ umwaka ushize wa 2013-14.
Muri rusange, iyi shampiyona yagenze nabi kuburyo byagaragariraga buri wese wayikurikiye, haba mu mitegurire, haba mu kibuga aho urwego rw’umupira rwamanutse nubwo hakinishwaga abakinnyi benshi b’abanyarwanda ariko ntibaragera ku rwego ruhagije ngo baryoshye shampiyona.
Iyi nkuru rero tugiye kubagezaho uko iyi shampiyona yagenze mu mibare nkuko bigaragazwa n’ ibarurishamibare ry’ikinyamakru www.rwandasport.com :
0 : NTAMUKINO UTARAKINWE
N’ubwo amakipe menshi yatakaga ikibazo cy’ amikoro, shampiyona igakinwa nta muterankunga ifite ngo amakipe abe yabona ku dufaranga, ikintu umuntu wese wakurikiranye iri rushanwa yakwishimira ni uko ko nta mpaga yabaye muri iri rushanwa ry’ uyu mwaka aho amakipe yose yakinnye imikino yasabwaga ikarangira.
1 : APR FC MU RUGO YIHAGAZEHO
Ikipe y’ igisirikare cy’ u Rwanda APR FC niyo kipe yatsindiwe mu rugo inshuro nkeya, rimwe gusa aho yatsinzwe na Gicumbi i Kigali igitego 1-0 mu mukino w’ umunsi wa 9 wa shampiyona igitego rukumbi cyatsinzwe n’ Uwineza Jean de Dieu.
2: RAYON YAKUBISWE NA MUKEBA AMAJYA N’ AMAZA
Amakipe ahanganye cyane mu Rwanda APR na Rayon Sports, iyo zahuye n’iyonka irabimenya. Nta mukino waya makipe ujya woroha bikongeraho ko bigorana ko ikipe imwe yatsinda indi inshuro ebyiri zikurikiranya muri shampiyona.Uyu mwaka ariko ikipe ya APR FC yashoboye cyane mucyeba Rayon Sports aho yayitsinze imikino yombi ubanza nuwo kwishyura. Ubanza APR yari yakiriye Rayon maze iyitsinda 2-1 naho uwo kwishyura Rayon inyagirwa 4-0.
ibi by’uko imwe muri iyi kipe itsindwa umukino ubanza nuwo kwishyura, byaherukaga muri Shampiyona yo mu mwaka 2003-2004 ikipe ya APR FC yatsinze umukino ubanza 1-3 irongera itsinda uwo kwishyura 1-0, mu gihe umwaka wari wabanje 2002-2003 Rayon Sports FC yatsinze umukino ubanza 1-0 irongera itsinda mu mukino wo kwishyura 4-1.
3: Rutahizamu umwe rukumi niwe wabashije gutsinda ibitego 3 mu mukino umwe, Songa Isaie wa AS Kigali abitsinda ikipe ya Mukura VS mu mukino AS Kigali yatsinzemo 3-0 ku munsi wa 18 wa shampiyona kuri stade ya Muhanga.
4: APR FC na POLICE FC niyo makipe yatsinzwe imikino micyeya aho buri imwe yatsinzwe imikino 4.
5: Ikipe ya Rayon Sports niyo kipe rukumbi yamaze imikino itanu inganya (idatsinda cg itsindwe) muri shampiyona y’ u Rwanda uyu mwaka urangiye.
5: Intsinzi ikomeye cyane yabonetse ni ibitego 5-0 aho ikipe ya APR FC yatsinze Kiyovu 5-0 naho Rayon ikabitsinda Isonga ndetse POLICE FC nayo ikabitsinda Kiyovu Sports.
6: Umutoza Kayiranga Jean Baptiste yirukanwe muri Mukura VS amaze gutoza imikino 6 adatsinda numwe. yari amaze gutsindwa imikino 4 anganyije 2. Ibitego byinshi mu mukino byabaye byinshi ni 6 aho Amagaju yatsinze Espoir 5-1 i Rusizi.
7: Ikipe y’ Isonga FC yamaze imikino 7 y’ ikurikiranya itsindwa. guhera ku munsi wa gatandatu wa shampiyona kugeza ku munsi wa 12.
8: Igikuba cyaracitse ubwo Rayon yamaraga imikino 8 idatsinda muri shampiyona y’ u Rwanda.
9: Kiyovu Sports ikipe ikunzwe n’abafana batari bacyeya ntabwo bishimiye umwanya wa cyenda iyi kipe y’ umutoza Ally Bizimungu irangijeho shampiyona.
12: Gicumbi FC niyo kipe yanganyije imikino myinshi, 12.
13: Songa Isaie niwe wabaye rutahizamu w’ umwaka aho yatsinze ibitego 13.
14: Isonga FC na Etincelles FC niyo makipe yatsinzwe imikino myinshi 14 mu mikino 26 yakinnye.
15: APR FC niyo kipe yatsinze imikino myinshi 15.
15: Isonga FC yamaze imikino 15 idatsinda umukino numwe.
26: Buri kipe yakinnye imikino 26, imikino 13 ibanza na 13 yo kwishyura.
148: Amakipe yakinnye imikino yasuye yinjije ibitego 148. (Away Goals)
182: Imikino yose hamwe yakinwe ni 182.
189: Amakipe yakinnye imikino ari mu rugo yinjije ibitego 189 (home goals)
212: Shampiyona y’ u Rwanda umwaka wa 2014-15 yakinwe iminsi 212 aho yavuye ku italiki 18/10/2014 ikarangira ku itariki 17/05/2015 aho yamaze amezi 7 cyangwa se ibyumweru 30 n’ iminsi 2 cyangwa ubishyize mu masaha ni amasaha 5088.
337: Ibitego byose yatsinzwe umwaka w’ imikino ushize ni 337 aho byibura ku munsi w’ umukino hinjiraga ibitego 12.96 hanyuma kuri buri mukino hakinjira igitego 1.85.
1000: Abafana 1000 nibo barebye umuhango wo guha ikipe ya APR FC igikombe muri stade Amahoro yakira abantu hafi 30,000.


text:
Urutonde rw’abakinnyi babatijwe
Nyuma y’aho ikipe y’igihugu Amavubi ihagarikiwe mu marushanwa yo gushaka itike yo kujya mu gikombe cya Afurika kubera ikibazo cy’umukinnyi Daddy Birori, ubu abakunzi b’umupira w’amaguru mu Rwanda baribaza ikizakurikiraho.
Tubibutse ko Congo Brazzaville yareze u Rwanda ko rwakinishije umukinnyi witwa Dady Birori kandi afite ibyangombwa bindi muri CAF ku mazina ya Etekiama Agiti Tady,Ferwafa yari yireguye ivuga ko izi umukinnyi umwe ari we Birori Dady nyamara mu mabaruwa yagaragajwe na CAF, Ferwafa yarasabye Vita Club ko yaboherereza umukinnyi Etekiama Agiti Tady, ubwo yateguraga umukino wa Libya.
Mu mupira w’amaguru kuva cyera umukinnyi ashobora guhabwa ubwenegihugu bwa kabiri adahinduye amazina. Mu Rwanda ho byabaye ngombwa ko abakinnyi b’abanyamahanga bitabazwaga mu makipe no mu ikipe y’igihugu akenshi bahindurirwga amazina.
Bokota Kamana na Ntaganda Elias ni bamwe mu babatijwe
Umwe mu bantu bamaze igihe mu mupira akaba n’umwe mu bayobozi ba Mukura Padiri Welarisi Mugengana yemereye itangazamakuru ko ari bo bibatirije Daddy Birori bakamwambura izina rye ry’ubu congomani ariryo Etekiama Agiti Tady. Padiri yavuze ko muri icyo gihe byari bigezweho.Usibye Daddy Birori , abo hambere baranibuka umukinnyi wabicaga bigacika muri Mukura Nderema Jules wabatijwe Ndamage Jules ndetse na Sibomana Hussein.
Andi makipe nayo ntiyatanzwe .Rayon Sports yabatije KalisaClaude, Kalisa Casse, Kalisa Mao,.. Ikipe ya APR FC yabatije Mukandila Pierre, Karangwa John n’adandi.
Amakipe nka Mukura Victory Sport, Rayon Sport, APR FC, Police FC Kiyovu Sport Kibuye FC n’ayandi yavuzweho cyane guhimba amazina abanyamahanga ngo bakunde bakine muri shampiyona y’u Rwanda bafatwa nk’Abanyarwanda. Ibi byaje gukomereza no mu ikipe y’igihugu Amavubi aho abo bakinnyi binjizwagamo nta nkomyi ndetse rimwe na bamwe ugasanga amazina bakoresha mu ikipe y’igihugu atari yo bazwiho mu ma clubs.
Iyo usesenguye ibyaranze amateka y’umupira w’amaguru mu Rwanda , usanga uyu muco wo kwita amazina kuva na cyera wari uhari. Gusa itandukaniro rigaragara ni uko icyo gihe umukinnyi w’umunyamahanga atashoboraga kwinjira mu ikipe Amavubi kabone n’ubwo yabaga yarahawe amazina y’amanyarwanda kandi biboneka ko afatiye runini ikipe ye. Muri bo twavuga nka Youssouf Nzabanita bitaga Bakari ( Etincelles FC), Paul Sinanga (Mukungwa Sport), Jules Ndamage Ryangombe Kangamina (Mukura Victory Sport), Michel Habyarimana (Mukungwa Sport) n’abandi.
Ikipe y’igihugu Amavubi nayo ntiyatanzwe mu kubatiza.Abo bose nta bwenegihugu bw’ubunyarwanda bagira, gusa kuba barakiniye ikipe y’igihugu, bituma aba bashobora gukina nk’abanyarwanda mu makipe yabo.
Ikibazo cyagiye kiba uko ingoma za Ferwafa zagiye zisimburana, ni uko ntawigeze abigiraho ikibazo nubwo bose bari bazi ko atari abanyarwanda.
bitaga Bakari ( Etincelles FC), (Mukungwa Sport), Jules Ndamage Ryangombe Kangamina (Mukura Victory Sport),(Mukungwa Sport)
Dore bamwe mu babatijwe:
- Ndelema Kangamina Jules=Ndamage Jules
- Youssouf Nzabanita=Bakary Nzabanita
- ?=Sinanga Paul
- ?= Habyarimana Michel
- Kambale Salita Gentil = Pappy Kamanzi
- Julius Bakabulindi = Kaburindi Julius
- Kawuma Charles = Gakumba Charles
- Sena Abedi Jerome= Sina Jerome
- Peter Otema = Kagabo Peter
- Kasongo Kabiona= Kalisa Mao
- Jean Pierre Mukandira= Kabanda Laurent
- Bokota Labama= Kamana Bokota
- Mbuyu Twitte= Gasana Eric
- Kasusura Jean= Ismael Mussa
- Nkanu Mudiyavanga =Mugabo Robert
- ?=Gasana Philip Pitchou
- Ruhinda Faruk = Sejuuko Saifi Farouk
- Janvier Bisonga=Ntaganda Elias
- Kasereka Fabrice =Mutuyimana Mussa
- ?=Sibomana Hussein
- Tabu Ete Mafisango=Mutesa Patrick Mafisango
- Lokota Jean= Karangwa John
- Mutaki Jean Baptiste Kasereka=Kalisa Kasse
- ?=Ujeneza Robert Kolo
- Mike Yossam=Karangwa Michel
- Ramuson Ramdhan= Ramazani Nkunzingoma
- Rafael Juao Elias= Elias Manamana
- Kaseleka Aluwa=Gaseruka Aluwa
- Bawuma Berisi=Nahimana Jonas
Abahagarariye umupira w’amaguru mu Rwanda ni ukuvuga Minisiteri ya Sport n’Umuco n’Ishyirahamwe FERWAFA ndetse n’abayobozi b’amakipe anyuranye bakwiye gufatira isomo ku bihano byahawe u Rwanda bakagirira icyizere abakinnyi b’abenegihugu hanyuma abanyamahanga baje gukina mu gihugu bakaza biciye mu nzira zizwi zizira amanyanga.


text:
None woreka kubona imisozi gute kandi uhagaze mu kabande?
Umuhinga w’ukubona kure ahagarara ku gasozi. Uhagaze hino y’umusozi ntabona ibiri hirya yawo . Ukavyuka ukabona ibibazo bigukikije hirya no hino, yamara ntubone inyishu namba ntubone inyishu ntibigutangaze. Burya n’uko nyene uba uhagaze muri vyo. None wohagarara mu kabande ukereka kubona imisozi gute ? None wobabazwa n’ukubona imisozi kandi uhagaze mu kabande ? Hagati y’ukubona imisozi n’uguhagarara mu kabande ikibabaje n’ikihe? Wotahura neza ntiwosubira kurira.
Hariho vyinshi utabona kuko uhagaze mu kabande. Hari ivyiza vyishi inyuma y’imisozi utari bubone muri kino gihe kubera uko uhagaze, aho uhagaze. Ukubona ibibazo imbere y’inyishu nta ngorane biteye kuko niko bitegerezwa kuba. Habanza ibibazo, hakaza inyishu mu nyuma. Uzi kwiheza neza, mu kibazo cose hama harimwo igice c’inyishu Ikibi si ukutabona inyishu. Ikibi ahubwo ni ukutabona neza ngo uheze umenye uko ugitorera umuti. Womengo biratangaje ariko ni uko biri. Kenshi turihenda ku bibazo nyakuri dufise.
Uko biri kwose, ivyo urimwo nta karenganyo karimwo. Abarundi barayamaze bati ” Nta kabur’imvo”. Nyabuna haguruka wicare wice irya n’ino urabe iyo vyagoraniye. Nturondere kwiha inyishu zikworohereza nkuko umengo vyavuye ahandi. Uronderere hose, haba mu vyiyumviro no mu nyifato. Ariko rero na canecane mu vyiyumviro kuko nkuko abahinga babivuga, vyose niyo bihera. Yamara ntiwiteko inkubire kuko uburyo umuntu yiyumvira n’uko abona ibintu navyo gufise amamuko y’urufatangane rw’ibintu vyinshi umuntu yagiye aracamwo, yaba indero wahawe, ivyiyumviro wakuranye… eka ni uruhojojo rw’ibintu vyinshi cane.
Inkuru nziza rero n’uko ufise ubushobozi bw’uguhindura, maze ugatumbereza ubuzima bwawe nk’uko wifuza ko buba. Birashoboka guhanagura canke gukiranura ivyo vyose wakuriyemwo , bitavuye mu bushake bwawe. Guhera ubu urashoboye gutumbereza umushaha wawe uko ushaka ko umera. Ubuhinga ni bwinshi, abahinga banyuranye barerekana uburyo umuntu ashobora guhindura ivyo vyose yisanze abamwo kubera atari bwamenye.
Haguruka, wihweze wiyumvire itsitso ritumye umera utyo uyu musi, woye gushoka ubona ko biva ku bandi gusa. Ico bikoze, ukamara gutora aho vyagoraniye maze ugafata ingingo ntabanduka y’uguhinduka bizogusaba imisi yamara ubibandanije uko bitegerezwa kuba , uzosanga inyuma y’imisi , wavuye hagati y’iyo misozi , uriko uridegemvya, utazi n’uko vyagenze.
Hera mu vyiyumviro, uve mur’ako kabande, ubone hirya y’imisozi. Tugiye kuza turafashanya.
4,802 total views, 0 views today


text:
Umukuru w’igihugu ca Kenya, Uhuru Kenyatta ahanura indongozi zo muri Sudani yo m’ubumanuko gushira mu ngiro amasezerano y’amahoro bateyeko igikumu m’umwaka uheze no kugarura umutekano mu gihugu.
Ni m’urugendo yagize I Juba kuwa kabiri. Niwe mukuru w’igihugu wa mbere akigendeye kuv’aho habereye gucanamwo hagati y’abasirikare bayoboka Perezida Salva Kiir n’abayoboka uwahoze ar’icegera ciwe Riek Mashar.
Urwo rugendo rwaje rukurikira urugendo icegera ca mbere gishasha c’umukuru w’igihugu, Taban Deng Gai yagize muri Kenya mu ntango z’uku kwezi kw’indwi, aho yari yagiye gusaba Perezida Kenyatta kubafasha gushika ku mahoro arama.
Kenya ni kimwe mu bihugu bibanyi cemeye gutanga abasirikare ibihumbi bine mu basirikare bemejwe n’inama ya ONU ijejwe umutekano kuzorungikwa muri Sudani yo m’Ubumanuko kugarukana umutekano.


text:
Inyuma yo guterana amajambo hagati ya Reta Zunze Ubumwe za Amerika na Korea ya Ruguru, James Mattis amenyesha ko ingwano yokwonona vyinshi, ari naco gituma ibiganiro biriko birashira ibintu mu buryo.
Kuwa kane igenekerezo rya 10 Myandagaro 2017, igihugu ca Koreya ya Ruguru camenyesheje ko kiriko kiraheraheza umugambi wayo wo gutera ibisasu vya "missiles" zine hafi y’ubutaka bwa Amerika kw’izinga rya Guam.
Umukuru w’igihugu ca Reta Zunze Ubumwe za Amerika Donald Trump yavuze ko Koreyaa ya Ruguru yohava ita umutwe mu gihe yoshaka kurwana na Reta Zunze Ubumwe za Amerika.
Haraheze iminsi mike ishirahamwe mpuzamkungu ONU rifashe ingingo yo kwongereza ibihano ku gihugu ca Koreya ya Ruguru.


text:
Ishami ry’Umuryango w’Abibumbye ryita ku mpunzi, HCR, rivuga ko imirwano imaze iminsi ivugwa mu burasirazuba bwa Congo idasobanutse. HCR isobanura ko hari intambara nibura ebyiri zirimo kuhabera. Ibyo ngo byatumye abasivili bagera ku bihumbi 20 bahungira muri Uganda.
Izo mpunzi ngo zinjiriye muri Uganda ahantu habiri k’umupaka na Congo. Ibyo byiciro by’impunzi byombi ngo byaba byarahunze kubera impamvu zitandukanye.
Abari hagati y’ibihumbi 7 n’ibihumbi 10 ngo bambutse ikiyaga cy’Albert mu bwato, bambukira ahitwa Nkondo, mu burengerazuba bwa Kampala. Bavuga ko ngo bataye ingo zabo ahitwa Ituri kubera imirwano hagati y’Abahema n’Abalendu.
Ikindi kiciro cy’impunzi zigera ku bihumbi 10 ngo cyambukiye ahitwa Ishasha, mu majyepfo y’icyo kiyaga cya Edward. Bo basobanura ko ngo bahunze ingo zabo muri Kivu y’amajyaruguru kubera imirwano hagati y’umutwe wa RCD-Goma n’imitwe y’Aba Mayi Mayi.
Umuvugizi wa HCR, Ron Redmond, avuga ko ngo bafite amakuru avuga ko mu nzira hari izindi mpunzi. Abenshi mu bamaze kwambuka ngo biganjemo abagore n’abana. Ngo nta bwo kandi abenshi muri bo bifuza kwigira kure y’umupaka abagabo na ba se babo batarahagera. Gusa aho ngaho ngo bashobora kuhagabirwaho ibitero.


text:
Perezida Yoweri Museveni wa Uganda kuri iki Cyumweru yasuye abasirikare ba Monusco bakomoka muri Tanzania bari kuvurirwa mu Bitaro bya Nakasero muri Kampala nyuma yo gukomerekera mu gitero umutwe wa ADF wagabye ku birindiro byabo kigahitana bagenzi babo 15 abandi benshi bagakomereka.
Aba basirikare ba Tanzania bakomerekeye mu gitero bagabweho kuwa 08 Ukuboza 2017, n’inyeshyamba Umuryango w’Abibumbye wahise wemeza ko cyagabwe n’inyeshyamba zirwanya ubutegetsi bwa Uganda zikorera mu burasirazuba bwa Congo.
Perezida Museveni nk’uko tubikesha Chimpreports, yakiriwe ku Bitaro bya nakasero n’Umunyamabanga wa Mbere muri Ambasade ya Tanzania, Brig. Gene. Skilder Makona, akaba yagaragaje ko yifatanyije n’aba basirikare bane bari kuvurirwa muri ibi bitaro mbere yo kongera kwamagana iki gikorwa yise icya bunyamaswa cyakozwe n’inyeshyamba.
Abaganga bari gukurikirana aba basirikare bijeje perezida Museveni ko batakiri mu kaga ko kuba babura ubuzima ahubwo bari bukire vuba.
Brig. Gen. Makona akaba yashimiye perezida Museveni ku bufasha yahaye aba basirikare no kuba yagiye kubasura mu bitaro.
Nyuma y’iki gitero cyaguyemo abasirikare ba Monusco abandi bakahakomerekera, perezida Museveni yahise ategeka kugaba ibitero ku nkambi za ADF muri Beni, ho muri Repubulika iharanira Demokarasi ya Congo.
Ibi bitero bikaba byaratangijwe ku mugaragaro kuri uyu wa gatanu ushize hakoreshejwe imbunda ziremereye zirasa kure ndetse n’ibitero by’indege.


text:
Tanzania yakomeje kwinangira gusinya aya masezerano nyuma y’uko impuguke zayo zasesenguye neza zigasanga atazungura inganda zo muri Afurika y’Iburasirazuba, ahubwo azatuma zisenyuka kuko ibihugu byateye imbere biziharira isoko ryo muri ako karere.
Inkuru ya The East African ivuga ko ubwo hizihizwaga Umunsi w’Umuryango w’Ubumwe bw’u Burayi muri Tanzania, Ambasaderi wawo muri iki gihugu, Roeland van de Geer, yatangaje ko bategereje icyo Tanzania izavuga ku cyifuzo cyabo.
Yagize ati “Icy’ingenzi ni uko tugirana ibiganiro. Tanzania ifite imyumvire yayo na EU ifite iyayo. Tanzania ni igihugu gifite ubusugire bwacyo kandi gishobora kwifatira ibyemezo.”
Inama y’abakuru b’ibihugu bya EAC iteganyijwe ku wa 20 Gicurasi 2017, yitezweho umwanzuro wa nyuma wa Tanzania ku gusinya aya masezerano y’ubufatanye, gusa abasesenguzi basanga nta cyizere kuko n’iyabaye muri Nzeri umwaka ushize yananiwe ndetse na Perezida Magufuli akaba yaratangaje ko nta gitutu cyo kuyasinya igihugu cye gifite.
Amasezerano ‘Economic Partnership Agreement, EPA’ hagati ya EAC na EU, afatwa nk’azoroshya ubucuruzi n’ubufatanye mu iterambere hagati y’iyi miryango yombi, harimo no gukuraho imisoro ku bicuruzwa bikorerwa mu bihugu bigize iyo miryango yombi.
U Rwanda na Kenya nibyo byonyine byayasinye, ibi bisobanuye ko ibindi bihugu bitayasinye atakubahirizwa.
Kenya yo iherutse gutangaza ko yiteguye gusinya amasezerano y’ubucuruzi yihariye n’Umuryango w’Ubumwe bw’u Burayi, mu gihe cyose Tanzania yakomeza kwinangira gushyira umukono ku masezerano ya EPA.


text:
Impinduka mu mikino y’umunsi wa 24 wa shampiyona
Imikino imwe y’umunsi wa 24 wa shampiyona y’icyiciro cya mbere mu Rwanda, Azam Rwanda Premier League yamaze kwimurwa bitewe n’umukino ikipe ya Rayon Sports izahuramo na Rivers United kuwa Gatandatu.
Rayon Sports izakira Rivers United yo muri Nigeria mu mukino wo kwishyura wa 1/16 cya CAF Confederation Cup, ni nyuma yo gutsindwa 2-0 mu mukino ubanza.
Bitewe n’uyu mukino mpuzamahanga, ishyirahamwe ry’umupira w’amaguru mu Rwanda, FERWAFA, ryimuye imikino ine yari iteganyijwe kuwa Gatandatu; umwe (wari guhuza Marines FC na Musanze FC) ushyirwa kuwa Gatanu tariki ya 21 z’uku kwezi mu gihe iyindi itatu (APR vs Kiyovu, Amagaju vs Sunrise na Bugesera vs Gicumbi) izakinwa ku cyumweru tariki ya 23 Mata 2017.
Undi mukino wagombaga guhuza ikipe ya Rayon Sports na Mukura Victory Sports ku Cyumweru, na wo ukaba warasubitswe bitewe n’uko Rayon Sports izaba yaraye ikinnye na Rivers United.
FERWAFA yimuye imikino 4 yari kuba kuwa Gatandatu ndetse na Rayon Sports ntizakina na Mukura VS kubera umukino wayo na Rivers United
Umunsi wa 24 wa shampiyona y’icyiciro cya mbere mu Rwanda
Kuwa Gatanu, tariki ya 21 Mata 2017
- Marines FC vs Musanze FC (Stade Umuganda; 15:30)
Ku Cyumweru tariki ya 23 Mata 2017
- APR FC vs Kiyovu Sports (Stade de Kigali; 15:30)
- Amagaju FC vs Sunrise FC (Nyagisenyi; 15:30)
- Bugesera FC vs Gicumbi FC (Nyamata; 15:30)
- Pepiniere FC vs Espoir FC (Ruyenzi; 15:30)
- Kirehe FC vs AS Kigali (Kirehe; 15:30)
- Etincelles FC vs Police FC (Umuganda; 15:30)
- Rayon Sports vs Mukura Victory Sports et Loisirs (Warimuwe)


text:
Uwahoze ari myugariro w’ikipe ya Brazil ndetse na Real Madrid Roberto Carlos yatangaje ko akunda cyane umusore Dele Alli ndetse anemeza ko yifuza ko umutoza Zinedine Zidane yazamugura kubera ubuhanga agaragaza.
Dele Alli ukundwa cyane ni umusore Roberto Carlos
Uyu myugariro uri mu beza iyi kipe yatunze, yemeje ko uyu musore yitegereje imikinire cyane ndetse akunda uko yitwara mu ikipe y’igihugu bityo abona ari umukinnyi wagira icyo ahindura aramutse yerekeje muri Real Madrid.
Yagize ati “Ni umukinnyi w’umuhanga.Ndamukunda cyane,kandi yakinnye umukino mwiza mu ikipe y’Ubwongereza.Yego kugura abakinnyi muri Real Madrid byemezwa na perezida gusa twari dukwiye kuzamugura.Nta gushidikanya yafasha ikipe ya Real Madrid.”
Umukinnyi Dele Alli ni umwe mu bakinnyi bafatiye runini ikipe ya Tottenham ndetse n’ikipe y’igihugu cy’Ubwongereza ndetse mu minsi ishize yigeze kuvugwa mu bakinnyi Real Madrid yifuza gusa biza kurangirira mu binyamakuru.


text:
Umufasha wa Perezida wa Repubulika Mme Jeannette Kagame, yagarutse ku mateka y'u Rwanda rwa mbere y'abakoloni no mu gihe cya Jenoside yakorewe abatutsi mu Rwanda aho poropaganda yigishijwe yari igamije kubiba amacakubiri mu Rwanda ngo amoko aryane. Ibi byabyaye Genocide yahitanye ubuzima bw'inzirakarengane zirenga million. Mme Jeannette Kagame, yibukije ko uretse ababuze ubuzima, ibihumbi n'ibihumbi by'abagore bafashwe ku ngufu, baterwa VIH/SIDA
Kuri ibi, hiyongeraho ko mu gihe ibi byose byabaga, imiryango mpuzamahanga yaruciye ikarumira ndetse ingabo mpuzamahanga zari mu Rwanda zitererana abicwaga.Muri iki kiganiro, Umufasha wa Perezida wa Repubulika, yagarutse ku kuba abanyarwanda barangajwe imbere na perezida Paul Kagame, bararenze ibyabaye bakiyunga ndetse igihugu kikongera kwiyubaka. Zimwe muri gahunda yagarutseho zatumye bigerwaho, harimo inkiko Gacaca na gahunda ya Ndi Umunyarwanda
Mme Jeannette Kagame ubwo yakirwaga ku meza na Armand Arton, washinze umuryango ‘Global Citizen Forum’
Inama ya 'Global Citizen Forum' iramara iminsi ibiri, yitabirwa n’abanyacyubahiro batandukanye barimo abakuru b’ibihugu na za guverinoma, abashakashatsi, impuguke, abahagarariye imiryango mpuzamahanga, ba rwiyemezamirimo n'ibyamamare bitandukanye
Mbere y'iyi nama, Madamu Jeannette Kagame kuri uyu wa gatatu tariki 18 Ukwakira, 2017 yari yakiriwe ku meza na Armand Arton, washinze umuryango ‘Global Citizen Forum’
AMAFOTO
Ubwo Madamu Jeannette Kagame yatangaga ikiganiro


text:
Moto iherutse kwibwa mu karere ka Nyagatare yafatiwe mu ka Bugesera ubwo ucyekwa kuyiba yageragezaga kuyambutsa ayijyana mu Burundi.
Moto yafashwe ifite nomero ziyiranga RD 927A, ikaba yaribwe ku wa kabiri tariki 28 Kamena mu murenge wa Mimuri, ho muri Nyagatare.
Yafashwe n’irondo ryo mu mudugudu wa Bishenyi, ho mu kagari ka Murama, mu murenge wa Ngeruka ahagana saa saba n’igice zo ku manywa.
Umugabo utuye mu murenge wa Muhima, ho mu karere ka Nyarugenge, ufite imyaka 30 y’amavuko witwa Nkurunziza Celestin ni we ucyekwa kwiba iyo moto. Yafashwe agerageza kuyambutsa muri iki gihugu (Burundi) anyuze ku mupaka utemewe.
Mu kiganiro na Nkurunziza, yavuze ko atari azi ko iyo moto yafatanywe yari yibwe. Nkurunziza yagize ati,"Ku gicamunsi cyo ku wa kabiri, umumotari witwa Jean Paul yarampamagaye kuri telefone igendanwa arambwira ngo amfitiye ikiraka.Twahuriye i Nyamirambo nko mu ma saa tatu za mu gitondo; maze arambwira ngo hari umuntu uri kuva i Nyagatare ufite moto bashaka kujyana muri Ngeruka (Bugesera), kandi ko bashaka ko mbaherekeza kubera ko mpazi."
Yakomeje agira ati,"Ni bwo bwa mbere nari mpuye n’uwo mugabo wari uvuye i Nyagatare, ariko naje kumenya ko yitwa Alphonse. Bampaye iyo moto (yari yibwe) ndayitwara; maze bo (Alphonse na Jean Paul) bahekana ku yindi ; maze twerekeza iyo bashakaga ko tujya."
Asobanura uko yafashwe, Nkurunziza yagize ati," Tugeze i Gahanga , twinjiye mu kabari turanywa, hanyuma dusubukura urugendo nko mu ma saa tanu z’ijoro, ariko ubwo twari hafi yo kugera aho twajyaga (mu murenge wa Ngeruka), irondo ryaraduhagaritse. Rikiduhagarika, Alphonse na Jean Paul bahise bahindukiza moto bariho, basubira inyuma barigendera; bansiga aho. Mu gihe nari nkibaza ibibaye, irondo ryahise rimfata."
Nkurunziza yavuze ko aba bombi bari bamwemereye ko narangiza akazi bamuhaye bamuhemba ibihumbi 20 by’amafaranga y’u Rwanda.
Bugesera ifatwa nka hamwe mu hajyanwa moto zibwe, inyinshi muri zo zikaba zambutswa mu Burundi. Hari moto enye zafatiwe mu murenge wa Ngeruka mu mwaka ushize.
Umuvugizi wa Polisi y’u Rwanda mu ntara y’Iburasirazuba, Inspector of Police (IP) Emmanuel Kayigi yavuze ko iperereza rikomeje kugira ngo Alphonse na Jean Paul bafatwe.
IP Kayigi yagize ati,"Biragaragara ko Nkurunziza ari umwe mu bagize agatsiko k’abiba moto kubera ko adatuye muri Bugesera ariko akaba azi inzira abaziba bakoresha, kandi uretse n’ibyo akaba nta mirimo ahakora."
Yashimye abagize Komite zo kwicungira umutekano n’abanyerondo kubera uruhare bagira mu kurwanya no gukumira ibyaha.


text:
INKURU Y’UBUZIMA
Iragi twarazwe gushika kw’iyaruka ry’indwi
Abantu bakunda kuvuga ko ndi dawe ku gasaka. Uri ukuntu mpagarara, uri amaso, uri ugukunda gutwenga, vyose nabirazwe na dawe. Ariko rero, hari ikindi kintu yandaze: ni iragi ry’agaciro ryagiye rihanahanwa mu muryango gushika kw’iyaruka ry’indwi. Reka ndabibasigurire.
Uwa mbere na mbere dukomokako yitwa Thomas (1) * Williams, akaba yavukiye i Horncastle mu Bwongereza ku wa 20 Nzero 1815. Haciye imyaka ibiri, nyina wiwe yarapfuye, se John Williams aca yirerana Thomas na barumunawe batatu. John yarigishije Thomas umwuga wo kubāza, ariko Thomas yipfuza gukora ikindi kintu mu buzima bwiwe.
Mu Bwongereza bariko barasubira guhurumbira ivy’ugusenga. Umuvugabutumwa yitwa John Wesley yari yavuye mw’idini rya angilikani aja gutanguza idini ry’abametodiste, iryashimika ku gutohoza Bibiliya no kuvuga ubutumwa. Inyigisho za Wesley zarakwiragiye nk’umuriro wa Nyakanga, umuryango wa Williams urazemera rwose. Thomas yaciye aba umuvugabutumwa ayoboka Wesley maze aritanga aja kuba umumisiyonari mu karere k’ubumanuko bwa Pasifike. Muri Mukakaro 1840, we n’umugore wiwe Mary (2) barashitse mw’izinga ryitwa Lakeba * ryo muri Fiji, rikaba ari izinga ririmwo ibirunga ryabamwo abantu baryana.
KUBA MU BANTU BARYANA
Thomas na Mary bagishika muri Fiji, mu myaka ya mbere barahuye n’ingorane zikomeye. Barakora mu buryo butaborohereza, bagakora amasaha menshi kandi mu bushuhe bwinshi. Barabonye amabi atagira uko yovugwa: uri intambara zishingiye ku bwoko, uri ukuniga abapfakazi, uri ukwica abana, n’ukurya abantu. Vyongeye, benshi mu bantu baho bararwanya ubutumwa babashikiriza. Mary n’umuhungu wiwe w’imfura John bararwaye bahakwa gupfa. Mu 1843, Thomas yanditse ati: “Nararengewe. . . . Amaganya yari mu kunyica.” Yamara, we na Mary barumiyeko babifashijwemwo n’ukwizera Yehova Imana.
Ico gihe, Thomas yarakoresheje ubuhanga yari afise mu vy’ububaji arubaka mu mbaho inzu ya mbere y’ikizungu muri Fiji. Iyo nyubakwa yari ifise hasi hataramutse ku buryo akayaga kaca munsi yayo, ikagira n’ibindi bintu abantu baho batari bamenyereye vyatuma bayitangarira cane. Imbere gatoyi y’uko iyo nyubakwa irangira, Mary yaribarutse umuhungu wa kabiri ari we Thomas Whitton (3) Williams, uwo nkomokako.
Mu 1843, Thomas mukuru yarafashije guhindura Injili ya Yohani mu rurimi rw’igifiji. Ntivyamworoheye na gato. * Ariko rero, yari umuhinga mu bijanye n’ikibano be n’imico kama, akaba n’umuntu azi kwihweza. Amaze kugira ubushakashatsi, yaranditse igitabu (Fiji and the Fijians
Inyuma y’imyaka 13 y’ubutame, Thomas yarakitswe n’amagara maze we n’umuryango wiwe bava muri Fiji bimukira muri Ostraliya. Thomas amaze imyaka myinshi akora igikorwa kitoroshe c’umumenyeshamana, yahavuye apfira i Ballarat muri Leta ya Victoria, mu 1891.
INZAHABU MU BURENGERO
Mu 1883, Thomas Whitton Williams n’umukenyezi wiwe Phoebe (4) be n’abana babo barimukiye i Perth muri Ostraliya yo mu Burengero. Umwana wabo wa kabiri, ari we Arthur Bakewell (5) Williams, yari afise imyaka icenda, na we nyene akaba ari umwe mu bo nkomokako.
Arthur afise imyaka 22, yaragiye kuronderera ubutunzi i Kalgoorlie, igisagara bacukuramwo inzahabu cariko kiratera imbere cari ku bilometero nka 600 mu buseruko bwa Perth. Ari aho, yarasomye ibitabu vyasohorwa n’Abatohoji ba Bibiliya, ukwo akaba ari ko Ivyabona vya Yehova bitwa ico gihe. Yariyandikishije ngo aze ararungikirwa ikinyamakuru Umunara w’Inderetsi w’i Siyoni. Ivyo yasomye vyaramuryoheye, atangura kubwira abandi ibintu bishasha yari yubuye no gutunganya amakoraniro yo kwiga Bibiliya. Ukwo ni ko igikorwa c’Ivyabona vya Yehova catanguye mu Burengero bwa Ostraliya.
Arthur yarabwiye n’abo mu muryango wiwe ivyo yariko ariga. Se wiwe Thomas Whitton yaramushigikiye muri ukwo kwifatanya n’Abatohoji ba Bibiliya, ariko inyuma yaho gato aca arapfa. Nyina wiwe Phoebe na bashiki biwe, ari bo Violet na Mary, na bo nyene barabaye Abatohoji ba Bibiliya. Violet yarabaye umutsimvyi, ni ukuvuga umwe mu bamara umwanya munini bamamaza inkuru nziza. Arthur yavuze yuko uwo mushikiwe yabaye “umutsimvyi mwiza kandi w’umunyamwete gusumba abandi mu Burengero bwa Ostraliya.” Naho Arthur ashobora kuba yarateye amashurwe cane mushikiwe, umwete wa Violet warabereye akarorero keza cane amayaruka yakurikiye y’umuryango wacu.
Arthur yahavuye yubaka urwiwe aca yimukira i Donnybrook, agasagara barimamwo ivyamwa kari mu bumanuko bushira uburengero bwa Ostraliya yo mu Burengero. Abaho bamutaziriye ngo “Wa mutama asarira ku mwaka wa 1914!” kubera yamamaza n’umwete ibintu bivugwa muri Bibiliya bijanye n’uwo mwaka. * Igihe Intambara ya mbere y’isi yose yaduka mu 1914, iryo ritazirano baciye bariheba. Arthur yama abwira inkuru nziza abakiriya baza kumushorera kw’iduka ryiwe. Yarakunda gushira ibitabu bishingiye kuri Bibiliya kw’idirisha ry’iryo duka. Kuri iryo dirisha hari n’icapa canditseko ko uwuzoshobora kumujijura ku bijanye n’Ubutatu azomuha amahera 100 yo muri Ostraliya. Arthur yararwanya cane iyo nyigisho idashingiye kuri Bibiliya. Ariko nta n’umwe yashoboye kuyatahana.
Aho i Donnybrook, inzu ya Arthur yacitse ahantu ho kwigira Bibiliya mu mugwi n’aho kugirira amakoraniro. Mu nyuma, Arthur yarubatse mu gisagara ikibanza co gukoraniramwo citwa Ingoro y’Ubwami, ikaba yabaye iya mbere mu Burengero bwa Ostraliya. Naho yarenza imyaka 70, yarakubitako ikoti n’ikaruvati, akurira kw’ifarasi yiwe yitwa Doll agakwira intara yose ya Donnybrook yamamaza inkuru nziza.
Abana ba Arthur barigiye cane ku karorero ka se. Yari umuntu atekereje, yiyubashe ariko kandi w’umunyamwete. Umukobwa wiwe Florence (6) yarabaye umumisiyonari mu Buhindi. Abahungu biwe Arthur Lindsay (7) na Thomas baramaze ikiringo kirekire ari abakurambere mw’ishengero cokimwe na se wabo.
IVYAMWA BIRYOSHE VYA NYOGOKURUZA
Sogokuruza Arthur Lindsay Williams yari umuntu azwi kandi akundwa kubera umutima mwiza yari afise. Yama yitwararika abantu kandi akabubaha. Yari karuhariwe mu gukoresha ishoka. Mu myaka 12, yaratsindiye amahiganwa 18 yo gusatura ibiti yabereye mu karere iwabo.
Ni co gituma Arthur yabibonye ibisanzwe igihe umwana wiwe w’imyaka ibiri Ronald (8) (sogokuru) yafata ishoka agatema agati k’ipome bari bafise mu rugo. Nyina yaciye akaboha neza, karahava kama ivyamwa vyitwa amapome biryoshe cane. Ubwo bwoko bushasha bw’amapome bwahavuye bwitirirwa uwo nyogokuruza, bukaba ari bumwe mu bwakomotseko amapome atukura akundwa cane kw’isi.
Uwo sogokuru Ronald yahavuye aja mu vy’ubwubatsi. We na nyokuru baritanze baramara imyaka bafasha mu kwubaka inyubakwa z’Ivyabona vya Yehova muri Ostraliya no mu mazinga ya Salomo. Ubu sogo ari mu gushikana imyaka 80, ariko aracari umukurambere mw’ishengero kandi arafasha mu kwubaka no gusanura Ingoro z’Ubwami mu Burengero bwa Ostraliya.
NARAGUMIJE IRAGI NARAZWE
Abavyeyi banje Geoffrey Williams (9) na Janice (10) barakurikije rya ragi twarazwe, barihatira guha indero rukirisu abana babo, ari bo jewe (12) na mushikanje Katharine. (11) Mfise imyaka 13, narafashe ingingo yo gukurikira iryo ragi. Igihe twari mu gikorane c’Ivyabona vya Yehova, narumvise John E. Barr wo mu Nama Nyobozi y’Ivyabona vya Yehova ahimiriza abakiri bato bari ng’aho, ati: “Ntimupfishe ubusa ikintu c’agaciro mufise gisumba ibindi vyose: akaryo ko kumenya Yehova no kumukunda.” Muri iryo joro, nareguriye ubuzima bwanje Yehova. Haciye imyaka ibiri, narabaye umutsimvyi.
Ubu, jewe n’umukenyezi wanje Chloe tumara umwanya munini twamamaza inkuru nziza i Tom Price, igisagara bacukuramwo ubutare co mu buraruko bushira uburengero, kure mu Burengero bwa Ostraliya. Turakora n’akazi k’igihe gitogito kugira turonke ikidutunga. Abavyeyi banje na mushikanje Katharine n’umunega wiwe Andrew, ni abatsimvyi i Port Hedland, ku bilometero nka 420 mu buraruko. Twe na dawe turi abakurambere mw’ishengero.
Tumaze gushika ku mayaruka indwi kuva sokuruza Thomas Williams afashe ingingo yo gukorera Yehova Imana. Iryo ragi ry’ukwizera no gukorera Imana, nanje nararirazwe. Ndakenguruka cane kubona nararazwe itunga nk’iryo ryo gukorera Imana.
^ par. 5 Ivyo biharuro bijanye n’amafoto y’abantu atondetse aha hepfo.
^ par. 6 Iryo zinga ryahoze ryitwa Lakemba, rikaba ari rimwe mu mazinga yitwa Lau ari mu buseruko bwa Fiji.
^ par. 10 Umumisiyonari yitwa John Hunt yarahinduye igice kinini c’Isezerano rishasha mu rurimi rw’igifiji, iryasohotse mu 1847. Birashimishije kubona iyo Bibiliya ikoresha izina ry’Imana “Jiova” muri Mariko 12:36, muri Luka 20:42 no mu Vyakozwe 2:34.
^ par. 16 Raba amayagwa y’inyongera avuga ngo “1914 ni umwaka udasanzwe mu buhanuzi bwa Bibiliya”. Ari mu gitabu Mu vy’ukuri Bibiliya yigisha iki? casohowe n’Ivyabona vya Yehova. Kiraboneka no kuri www.jw.org.


text:
Urukiko rw’Umuryango w’Abibumbye rwashyiriweho Sierra Leone rwahamije Perezida Charles Taylor wa Liberia ibyaha byo mu ntambara byakorewe muri Sierra Leone.
Urwo rukiko rwabitangaje ejo ku wa 3 mu gihe Perezida Taylor yari muri Ghana mu mishyikirano y’amahoro n’imitwe 2 imurwanya.
Abashinjacyaha b’urwo rukiko bavuga ko basabye abategetsi ba Ghana gufata Perezida Taylor atarava muri Ghana.
Minisitiri w’ububanyi n’amahanga wa Ghana, Nana Akufo Addo, we arabihakana, avuga ko guverinoma y’igihugu cye itigeze isabwa k’umugaragaro gufata Taylor no kumushyikiriza urwo rukiko.
Icyakora imihango yo gutangiza imishyikirano n’abamurwanya ikirangira, Perezida Taylor yahise asubira muri Liberia igitaraganya.
Urukiko rw’Umuryango w’Abibumbye muri Sierra Leone rushinja Perezida Taylor kuba ari we wahaga intwaro umutwe Revolutionary United Front warwanyaga guverinoma ya Sierra Leone kugera muri 2001. Uwo mutwe ngo wamurihaga diamant.Mbere yo gusubira i Monrovia, Perezida Taylor yatangaje ko azegura ku mwanya we mu kwezi kwa mbere kugira ngo Abanyaliberia bashobore kwitorera ubundi buyobozi bw’inzibacyuho. Perezida Taylor ngo nta bwo azaba umukandida muri ayo matora.